Source: https://soustlmace.edupage.org/about/?subpage=6
Timestamp: 2018-09-19 15:27:07+00:00
Document Index: 14998637

Matched Legal Cases: ['§ 14', '§ 7', '§ 4', '§ 3', '§ 9', '§ 3', '§ 6', '§ 11', '§\n41', '§ 3', '§ 9', '§ 10', '§ 11', '§ 13', '§ 3', '§ 3', '§ 21', '§ 23', '§ 116', '§ 53', '§ 62', '§ 64', '§ 240', '§ 3', '§ 4', '§ 5', '§ 43', '§ 3', '§ 34', '§ 3', '§ 5', '§ 5', '§ 54', '§ 55', '§ 60', '§ 74', '§ 75', '§ 76', '§ 78', '§ 79', 'súd ', 'súd ', 'súd ', '§ 80', '§ 79', '§ 8', '§ 8', '§ 5', '§\n144', '§ 11', '§ 7', '§ 8', '§ 144', '§ 81', 'čl. 9', '§ 119', '§ 1', '§ 63', '§ 63', 'čl. 15', '§ 6', '§ 46', '§ 85', '§ 87', '§ 90', '§ 90', '§ 90', '§ 91', '§ 90', '§ 91', '§ 17', '§ 11', '§ 7', '§ 3', '§ 97', '§ 3', '§ 7', '§ 141', '§ 97', '§ 49', '§\n3', '§ 19', '§ 16', '§ 19', '§ 97', '§ 98', '§ 103', '§ 103', '§ 113', '§ 101', '§ 113', '§ 55', '§ 106', 'čl. 15', '§ 7', '§ 4', '§ 30', '§ 32', '§ 7', '§ 27', '§ 7', '§ 7', '§ 7', '§ 4', '§19', '§ 28', '§ 7', '§ 6', '§ 4', '§ 26', '§ 8', '§\n20', '§ 131', '§ 131', '§ 136', '§ 144', '§ 136', '§ 144', '§ 144', '§ 141', '§ 141', '§ 166', '§ 141', '§ 140', '§ 155', 'súd ', '§ 1', '§2', '§ 149', '§ 149', '§ 151', '§ 152', '§ 152', '§ 166', '§ 176', '§ 172', '§ 52', '§ 182', '§ 185', '§182', '§185', '§ 13', '§ 192', '§ 193', '§ 194', '§ 195', '§ 198', '§ 196', '§ 177', '§ 222', '§ 214', '§ 232', '§ 224', '§ 224', '§ 226', '§ 227', '§ 228', '§ 228', '§ 13', '§ 13', 'súd ', '§ 43', '§ 96', '§ 118', '§ 119', '§ 120', '§ 127', '§ 128', '§ 134', '§ 135', '§ 12', '§ 2', '§ 3', '§ 7', '§\n10', '§ 20', '§ 5', '§ 9', '§ 3', '§ 32', '§ 46', '§ 52', '§ 63', '§ 63', '§ 68', '§ 85', '§ 90', '§ 76', '§ 91', '§ 52', '§ 85', '§ 87', '§ 90', 'čl. 15', 'čl. 2', 'čl. 2', 'čl. 9', '§ 81', '§ 82', 'čl. 9', '§ 59', '§ 68', '§ 68']

Stredná odborná škola, Kozmálovská cesta 9, Tlmače
Tlmače, 1. júl 2010
Rozsah pôsobnostia
Pracovný poriadok sa vydáva v zmysle § 14 ods. 6 písm. g) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) a po predchádzajúcom súhlase výboru ZO OZ PŠ a V pri Strednej odbornej škole technickej, Kozmálovská cesta 9, Tlmače.
1.Vzťahuje sa na všetkých zamestnancov SOŠt, ktorí sú v pracovnom pomere na základe pracovnej zmluvy.
2.Na zamestnancov, ktorí pracujú v SOŠ Tlmače (ďalej len zamestnávateľ) na základe dohôd o prácach vykonaných mimo pracovného pomeru, sa pracovný poriadok vzťahuje len vtedy, ak to vyplýva z jeho ďalších ustanovení, z ustanovení pracovnoprávnych predpisov a z uzavretej dohody.
1. V pracovnoprávnych vzťahoch vystupuje zamestnávateľ vo svojom mene a má
zodpovednosť vyplývajúcu z týchto vzťahov. Zamestnávateľom je aj organizačná jednotka
zamestnávateľa (§ 7 ods. 2 Zákonníka práce), ak to ustanovujú osobitné predpisy alebo
stanovy podľa osobitného predpisu. Ak je účastníkom pracovnoprávneho vzťahu
zamestnávateľ, nemôže ním byť súčasne jeho organizačná jednotka a naopak.
2. V pracovnoprávnych vzťahoch robí právne úkony za zamestnávateľa, ktorý je právnická
osoba, štatutárny orgán; zamestnávateľ, ktorým je fyzická osoba, koná osobne.
3. Právne úkony za zamestnávateľa voči zamestnancovi, ktorý je štatutárnym orgánom, robí
orgán, ktorý ho vymenoval alebo zvolil (§ 4 zákona č. 552/2003 Z. z. o výkone práce vo
verejnom záujme v znení neskorších predpisov, § 3 zákona č. 596/2003 Z. z. o štátnej správe
v školstve a školskej samospráve).
4. Iní zamestnanci zamestnávateľa, najmä vedúci jeho organizačných útvarov, sú oprávnení
ako orgány zamestnávateľa robiť v mene zamestnávateľa právne úkony vyplývajúce z ich
funkcií určených organizačnými predpismi zamestnávateľa.
5. Zamestnávateľ môže písomne poveriť ďalších svojich zamestnancov, aby robili určité
právne úkony v pracovnoprávnych vzťahoch v jeho mene. V písomnom poverení musí byť
uvedený rozsah oprávnenia povereného zamestnanca.
6. Vedúci zamestnanci zamestnávateľa, ktorými sú jeho orgány (§ 9 ods. 1 Zákonníka práce),
ako aj jeho ďalší zamestnanci, ktorí sú poverení vedením na jednotlivých stupňoch riadenia
zamestnávateľa, sú oprávnení určovať a ukladať podriadeným zamestnancom zamestnávateľa
pracovné úlohy, organizovať, riadiť a kontrolovať ich prácu a dávať im na ten účel záväzné
1. Pred uzatvorením pracovnej zmluvy je zamestnávateľ povinný zisťovať, či fyzická osoba,
ktorá sa uchádza o zamestnanie (ďalej len “uchádzač“) spĺňa predpoklady na vykonávanie
práce vo verejnom záujme podľa § 3 zákona č. 552/2003 Z. z. o výkone práce vo verejnom
záujme v znení neskorších predpisov (ďalej len „zákon č. 552/2003 Z. z.“) a u pedagogických
zamestnancov (ďalej len „PZ“) a odborných zamestnancov (ďalej len „OZ“) aj podľa § 6
zákona č. 317/2009 Z. z. o pedagogických zamestnancoch a odborných zamestnancoch
a o zmene a doplnení niektorých zákonov (ďalej len „zákon č. 317/2009 Z. z.“). Ak ide
o občanov členských štátov Európskej únie alebo štátov, ktoré sú zmluvnými stranami
Dohody o Európskom hospodárskom priestore, a občanov Švajčiarskej konfederácie,
zamestnávateľ posudzuje splnenie kvalifikačných predpokladov podľa zákona č. 293/2007 Z.
z. o uznávaní odborných kvalifikácií v znení zákona č. 560/2008 Z. z. U uchádzačov o
vykonávanie pracovných činností remeselných, manuálnych alebo manipulačných s prevahou
fyzickej práce zamestnávateľ zisťuje či uchádzač spĺňa predpoklady ustanovené v § 11 a §
41 zákona č. 311/2001 Z. z. Zákonník práce; zákon č. 552/2003 Z. z. a zákon č. 317/2009 Z.
z. sa na týchto uchádzačov nevzťahuje.
2. Ďalej je zamestnávateľ pred uzatvorením pracovnej zmluvy povinný vyžiadať si od
uchádzača príslušné doklady preukazujúce spĺňanie predpokladov na výkon práce a vyplnené
tlačivá súvisiace s jeho prijatím do pracovného pomeru (dotazník, doklady o vzdelaní,
prípadne potvrdenie od príslušného úradu práce o dobe vedenia v evidencii uchádzačov
o zamestnanie), preukázanie bezúhonnosti výpisom z registra trestov nie starším ako tri
mesiace (§ 3 ods. 4 zákona č. 552/2003 Z. z., u PZ a OZ § 9 ods. 1 zákona č. 317/2009 Z. z.),
potvrdenia o predchádzajúcom zamestnaní, vstupnú lekársku prehliadku, ak sa táto vyžaduje a
je nutná vzhľadom na prácu, ktorú má zamestnanec vykonávať, u PZ a OZ aj lekárske
potvrdenie o zdravotnej spôsobilosti, ktorou je telesná spôsobilosť a duševná spôsobilosť vo
vzťahu k výkonu jeho činnosti (§ 10 zákona č. 317/2009 Z. z.), a doklad, preukazujúci
ovládanie štátneho jazyka, ak PZ alebo OZ získal vzdelanie v inom jazyku ako je štátny jazyk
(§ 11 zákona č. 317/2009 Z. z.).
3. Zamestnávateľ môže od uchádzača, ktorý sa uchádza o prvé zamestnanie vyžadovať len
informácie, ktoré súvisia s prácou, ktorú má vykonávať. Zamestnávateľ môže od uchádzača,
ktorý už bol zamestnávaný, požadovať predloženie pracovného posudku a potvrdenia o
4. Zamestnávateľ nesmie vyžadovať od fyzickej osoby informácie
5. Uchádzač je povinný informovať zamestnávateľa o skutočnostiach, ktoré bránia výkonu
práce alebo ktoré by mohli zamestnávateľovi spôsobiť ujmu, a o dĺžke pracovného času u
iného zamestnávateľa, ak ide o mladistvého.
6. Zamestnávateľ pri prijímaní fyzickej osoby do zamestnania nesmie porušiť zásadu
rovnakého zaobchádzania, ak ide o prístup k zamestnaniu (§ 13 Zákonníka práce).
7. Pracovný pomer sa zakladá písomnou pracovnou zmluvou medzi zamestnávateľom a
zamestnancom. Vzniká odo dňa, ktorý bol v pracovnej zmluve dohodnutý ako deň nástupu do
práce. Pracovná zmluva sa uzavrie najneskôr v deň nástupu do práce. Zamestnávateľ je
povinný uzavrieť pracovnú zmluvu písomne. Jedno písomné vyhotovenie pracovnej zmluvy
je zamestnávateľ povinný vydať zamestnancovi.
8. U zamestnanca, ktorý vykonáva funkciu štatutárneho orgánu a u ktorého osobitný predpis
ustanovuje vymenovanie ako predpoklad vykonávania funkcie štatutárneho orgánu (§ 3 ods. 5
zákona č. 552/2003 Z. z. a § 3 zákona č. 596/2003 Z. z.), pracovný pomer s týmto
zamestnancom sa zakladá písomnou pracovnou zmluvou až po jeho vymenovaní.
9. Pracovný pomer vznikne aj vtedy, ak zamestnanec v dohodnutý deň nenastúpi do práce
pre prekážku v práci a ak o tejto prekážke zamestnávateľa do týždňa upovedomí. Od
pracovnej zmluvy možno odstúpiť, len kým zamestnanec nenastúpi do práce v dohodnutý deň
bez toho, že by mu v tom bránila prekážka v práci, alebo do týždňa neupovedomí
zamestnávateľa o tejto prekážke.
10. Podmienky, za ktorých môže byť prijatý do pracovnoprávneho vzťahu cudzinec alebo
osoba bez štátnej príslušnosti, ustanovuje § 21 až § 23 zákona č. 5/2004 Z. z. o službách
zamestnanosti a o zmene a doplnení niektorých zákonov v znení neskorších predpisov.
11. V pracovnej zmluve je zamestnávateľ povinný so zamestnancom dohodnúť
b) miesto výkonu práce (obec, organizačná časť alebo inak určené miesto),
12. Zamestnávateľ v pracovnej zmluve uvedie okrem náležitostí podľa ods. 11 aj ďalšie
pracovné podmienky, a to výplatné termíny, pracovný čas, výmeru dovolenky a dĺžku
výpovednej doby.
13. V pracovnej zmluve možno dohodnúť ďalšie podmienky, o ktoré majú účastníci záujem.
14. Pri uzatvorení pracovnej zmluvy je zamestnávateľ povinný písomne oznámiť
zamestnancovi výšku a zloženie funkčného platu (ďalej len „oznámenie o plate“). Výšku a
zloženie funkčného platu je zamestnávateľ povinný písomne oznámiť zamestnancovi aj pri
zmene druhu práce a pri úprave funkčného platu. Súčasťou pracovnej zmluvy môže byť opis
pracovných činností, ktorými sa podrobnejšie charakterizuje druh práce dohodnutý v
pracovnej zmluve, t.j. súhrn pracovných činností (pracovná náplň), ktoré má zamestnanec
15. V pracovnej zmluve možno dohodnúť skúšobnú dobu, ktorá je najviac tri mesiace.
Skúšobnú dobu dohodnutú v pracovnej zmluve nemožno predlžovať. Skúšobná doba sa
predlžuje o čas prekážok v práci na strane zamestnanca. Skúšobná doba sa musí dohodnúť
písomne, inak je neplatná. Skúšobnú dobu nie je možné dohodnúť v prípade opätovne
uzatváraných pracovných pomerov na určitú dobu.
16. Zamestnancov, ktorí sú blízkymi osobami (§ 116 zákona č. 40/1964 Zb. Občianskeho
zákonníka) a zamestnancov a fyzické osoby vykonávajúce verejnú funkciu, ktorí sú blízkymi
osobami, nemožno zaradiť do vzájomnej priamej podriadenosti alebo nadriadenosti alebo tak,
aby jeden podliehal pokladničnej kontrole alebo účtovnej kontrole druhého, okrem
zamestnancov zastupiteľských úradov Slovenskej republiky v zahraničí a zamestnancov
zamestnávateľa, u ktorého pôsobí len jeden vedúci zamestnanec, ktorý je štatutárnym
17. Odo dňa, keď vznikol pracovný pomer,
a) zamestnávateľ je povinný prideľovať zamestnancovi prácu podľa pracovnej zmluvy, platiť
mu za vykonanú prácu plat, utvárať podmienky na plnenie pracovných úloh, dodržiavať
ostatné pracovné podmienky ustanovené právnymi predpismi, kolektívnou zmluvou a
pracovnou zmluvou,
b) zamestnanec je povinný podľa pokynov zamestnávateľa vykonávať práce osobne podľa
pracovnej zmluvy v určenom pracovnom čase a dodržiavať pracovnú disciplínu.
18. Pri nástupe do zamestnania je zamestnávateľ povinný zamestnanca oboznámiť s
pracovným poriadkom, s kolektívnou zmluvou a s právnymi predpismi, vzťahujúcimi sa na
prácu ním vykonávanú, s právnymi predpismi a ostatnými predpismi na zaistenie bezpečnosti
a ochrany zdravia pri práci, ktoré musí zamestnanec pri svojej práci dodržiavať a s
ustanoveniami o zásade rovnakého zaobchádzania.
19. Uzatvorenie pracovnej zmluvy so žiakom strednej odbornej školy alebo so žiakom
odborného učilišťa upravuje § 53 Zákonníka práce.
20. Zamestnávateľ môže dohodnúť niekoľko pracovných pomerov s tým istým
zamestnancom len na činnosti spočívajúce v prácach iného druhu; práva a povinnosti z týchto
pracovných pomerov sa posudzujú samostatne.
21. Zamestnávateľ nesmie posudzovať ako nesplnenie povinností, ak zamestnanec odmietne
vykonať prácu alebo splniť pokyny, ktoré
22. Zamestnávateľ je povinný predkladať zástupcom zamestnancov správy o dohodnutých
nových pracovných pomeroch v lehotách, ktoré s nimi dohodol.
1. Zamestnávateľ môže so zamestnancom dohodnúť v pracovnej zmluve kratší pracovný čas, ako je ustanovený týždenný pracovný čas.
2. Zamestnávateľ môže so zamestnancom dohodnúť zmenu ustanoveného týždenného pracovného času na kratší týždenný pracovný čas a zmenu kratšieho týždenného pracovného času na ustanovený týždenný pracovný čas.
3. Zamestnávateľ je povinný utvárať podmienky, aby sa žiadostiam o zmene rozsahu týždenného pracovného času mohlo vyhovieť.
4. Kratší pracovný čas nemusí byť rozvrhnutý na všetky pracovné dni.
5. Zamestnancovi v pracovnom pomere na kratší pracovný čas patrí plat zodpovedajúci dohodnutému kratšiemu pracovnému času.
6. Zamestnanec v pracovnom pomere na kratší pracovný čas sa nesmie zvýhodniť alebo obmedziť v porovnaní so zamestnancom zamestnaným na ustanovený týždenný pracovný čas.
7. Zamestnávateľ informuje zrozumiteľným spôsobom zamestnancov a zástupcov zamestnancov o možnostiach pracovných miest na kratší pracovný čas a na ustanovený týždenný pracovný čas.
8. Pracovný pomer na kratší pracovný čas, v ktorom je rozsah pracovného času menej ako 15 hodín týždenne, môže zamestnávateľ alebo zamestnanec skončiť výpoveďou z akéhokoľvek dôvodu, alebo bez uvedenia dôvodu. Výpovedná doba je 30 dní a začína plynúť dňom, v ktorom sa doručila výpoveď. Na takto dohodnutý kratší pracovný čas sa nevzťahujú ustanovenia, § 62, § 64 ods. 1 pism. a), b), d) a e) a § 240 ods. 7 Zákonníka práce.
1. Školu riadi riaditeľ školy a školské zariadenie riadi riaditeľ školského zariadenia.
Riaditeľa školy a riaditeľa školského zariadenia (ďalej len „riaditeľ“) vymenúva na dobu
päťročného funkčného obdobia a odvoláva zriaďovateľ školy alebo zriaďovateľ školského
zariadenia podľa § 3 zákona č. 596/2003 Z. z. na návrh príslušnej rady školy a na základe
výsledkov výberového konania podľa § 4 tohto zákona. Návrh rady školy je pre zriaďovateľa
záväzný, ak zákon č. 596/2003 Z. z. neustanovuje inak. Riaditeľa školy alebo riaditeľa
školského zariadenia, pri ktorých sa rada školy nezriaďuje alebo rada školy nekoná
v stanovenej lehote, alebo ak rada školy nepredložila zriaďovateľovi žiadny návrh na
vymenovanie riaditeľa na základe dvoch po sebe nasledujúcich výberových konaní, na
ktorých sa zúčastnil najmenej jeden kandidát, ktorý spĺňa kvalifikačné predpoklady,
vymenúva zriaďovateľ podľa osobitného predpisu.1)
1) § 5 zákona č. 552/2003 Z. z. o výkone práce vo verejnom záujme v znení neskorších predpisov.
2. Vymenovaním do funkcie sa pracovný pomer nezakladá. S riaditeľom, ktorý je
štatutárnym orgánom, súčasne s vymenovaním do funkcie dohodne podmienky podľa § 43
Zákonníka práce v pracovnej zmluve a určí mu plat podľa osobitného predpisu2), t. j. za
zamestnávateľa podpisuje pracovnú zmluvu a oznámenie o plate, orgán, ktorý ho do funkcie
vymenoval. V pracovnej zmluve riaditeľa sa ako zamestnávateľ uvádza tá škola alebo školské
zariadenie, v ktorom vykonáva funkciu riaditeľa.
3. Vo veci vymenúvania a odvolávania riaditeľa školy alebo riaditeľa školského zariadenia,
ktorých zriaďovateľom je obec, samosprávny kraj alebo krajský školský úrad, vystupuje za
zriaďovateľa starosta obce, predseda samosprávneho kraja alebo prednosta krajského
školského úradu. Na vymenúvanie a odvolávanie riaditeľa školy alebo školského zariadenia
sa nevzťahuje osobitný predpis.3)
4. Zriaďovateľ školy alebo školského zariadenia môže odvolať riaditeľa za podmienok
ustanovených v § 3 ods. 7 a 8 zákona č. 596/2003 Z. z. a § 34 ods. 4 zákona č. 317/2009 Z. z.
5. Riaditeľ, ktorý v právnych vzťahoch vystupuje vo svojom mene a má zodpovednosť
vyplývajúcu z týchto vzťahov, je zamestnancom školy alebo školského zariadenia. U škôl
a školských zariadení, ktoré nie sú právnymi subjektmi, je riaditeľ zamestnancom
6. Ak sa vedúci zamestnanec vzdá funkcie alebo bude z funkcie odvolaný, prestane spĺňať
predpoklad ustanovený v osobitnom predpise4). Odvolaním z funkcie sa pracovný pomer
automaticky nekončí. Zamestnávateľ sa so zamestnancom môže dohodnúť na inej pre neho
vhodnej práci. Ak nedôjde k dohode, môže s ním zamestnávateľ skončiť pracovný pomer
4) § 3 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.
7. Ak má riaditeľ dohodnutý pracovný pomer na dobu funkčného obdobia, t. j. na dobu
určitú, uplynutím funkčného obdobia končí aj jeho pracovný pomer, ak sa so
zamestnávateľom nedohodne inak.
8. Miesto ďalšieho vedúceho zamestnanca sa obsadzuje výberovým konaním podľa § 5
zákona č. 552/2003 Z. z. v prípade, ak to určí pracovný poriadok zamestnávateľa
(zamestnávateľ môže určiť konkrétne funkcie vedúcich zamestnancov, ktoré sa budú
obsadzovať výberovým konaním).
9. Na vyhlásenie a na obsah výberového konania ostatných vedúcich pedagogických
zamestnancov a vedúcich nepedagogických zamestnancov školy alebo školského zariadenia
sa vzťahujú ustanovenia § 5 zákona č. 552/2003 Z. z.
1. Dohodnutý obsah pracovnej zmluvy možno zmeniť len vtedy, ak sa zamestnávateľ a zamestnanec dohodnú na jeho zmene. Zamestnávateľ je povinný zmenu pracovnej zmluvy vyhotoviť písomne(§ 54 Zákonníka práce).
2. Vykonávať práce iného druhu alebo v inom mieste, ako boli dohodnuté v pracovnej zmluve, je zamestnanec povinný len výnimočne v prípadoch uvedených v § 55 ods. 2 a 4 ZP.
1. Pracovný pomer sa môže skončiť:
2. Pracovný pomer uzatvorený na určitú dobu sa skončí uplynutím dohodnutej doby.
3. Pracovný pomer cudzinca alebo osoby bez štátnej príslušnosti, ak k jeho skončeniu už nedošlo iným spôsobom, sa skončí dňom, ktorým:
a) sa má skončiť jeho pobyt na území Slovenskej republiky podľa vykonateľného rozhodnutia
o odňatí povolenia na pobyt,
b) nadobudne právoplatnosť rozsudok ukladajúci tejto osobe trest vyhostenia z územia
4. Pracovný pomer zaniká smrťou zamestnanca.
5. Postup pri skončení pracovného pomeru, zákaz výpovede, okamžité zrušenie pracovného pomeru, hromadné prepúšťanie a účasť zástupcov zamestnancov pri skončení pracovného pomeru upravujú § 60 až § 74 Zákonníka práce.
6.Vydávanie pracovného posudku a potvrdenia o zamestnaní, vo vzťahu zamestnávateľ a zamestnanec, upravuje § 75 Zákonníka práce.
7. Poskytovanie odstupného a odchodného upravuje § 76 ZP. Rozsah ďalšieho odstupného a odchodného zamestnancom pri výkone práce vo verejnom záujme upravuje Kolektívna zmluva vyššieho stupňa na príslušný kalendárny rok pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov (ďalej len „zákona č. 553/2003 Z. z.“).
1. Neplatnosť skončenia pracovného pomeru výpoveďou, okamžitým skončením, skončením v skúšobnej lehote alebo dohodou môže zamestnanec, ako aj zamestnávateľ uplatniť na súde najneskôr v lehote dvoch mesiacov odo dňa, keď sa mal pracovný pomer skončiť.
2. Ak dal zamestnanec neplatnú výpoveď (§ 78 ZP), alebo ak skončil neplatne pracovný pomer okamžite alebo v skúšobnej lehote a zamestnávateľ mu oznámil, že trvá na tom, aby naďalej vykonával prácu, jeho pracovný pomer sa nekončí.
3. Ak zamestnávateľ dal zamestnancovi neplatnú výpoveď (§ 79 ZP) alebo ak s ním neplatne skončil pracovný pomer okamžite alebo v skúšobnej dobe a ak zamestnanec oznámil zamestnávateľovi, že trvá na tom, aby ho naďalej zamestnával, jeho pracovný pomer sa nekončí, s výnimkou, ak súd rozhodne, že nemožno od zamestnávateľa spravodlivo požadovať, aby zamestnanca naďalej zamestnával. Zamestnávateľ je povinný zamestnancovi poskytnúť náhradu platu. Táto náhrada patrí zamestnancovi v sume jeho funkčného platu odo dňa, keď oznámil zamestnávateľovi, že trvá na ďalšom zamestnávaní, až do času, keď mu zamestnávateľ umožní pokračovať v práci alebo ak súd rozhodne o skončení pracovného pomeru.
4. Ak celkový čas, za ktorý by sa mala zamestnancovi poskytnúť náhrada platu, presahuje 12 mesiacov, môže súd na žiadosť zamestnávateľa jeho povinnosť nahradiť plat za čas presahujúci 12 mesiacov primerane znížiť, prípadne náhradu platu zamestnancovi vôbec nepriznať.
5. Ak zamestnávateľ skončil pracovný pomer neplatne a zamestnanec netrvá na tom, aby ho zamestnávateľ ďalej zamestnával, platí, ak sa so zamestnávateľom nedohodne písomne inak, že sa jeho pracovný pomer skončil dohodou:
ak bola daná neplatná výpoveď, uplynutím výpovednej doby,
ak bol pracovný pomer neplatne skončený okamžite alebo v skúšobnej dobe, dňom, keď sa mal pracovný pomer skončiť, v týchto prípadoch zamestnanec má nárok na náhradu platu vo výške svojho funkčného platu za výpovednú dobu dvoch mesiacov.
6. Pri neplatnej dohode (§ 80 ZP) o skončení pracovného pomeru sa postupuje pri posudzovaní nároku zamestnanca na náhradu ušlého platu obdobne ako pri neplatnej výpovedi danej zamestnancovi zamestnávateľom (§ 79 ZP). Zamestnávateľ nárok na náhradu škody pre neplatnosť dohody uplatňovať nemôže.
tretiaČASŤ
1. Zamestnanec je povinný najmä:
pracovať zodpovedne a riadne, plniť pokyny nadriadených v súlade s právnymi predpismi,
byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času, to sa nevzťahuje na vykonávanie ostatných činností súvisiacich s priamou výchovno-vzdelávacou činnosťou povolených riaditeľom školy za podmienok ustanovených v pracovnom poriadku školy alebo školského zariadenia vykonávaných mimo pracoviska,
v období v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,
zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám, a to aj po skončení pracovného pomeru;to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis 5) neustanovuje inak.
5) Napr. zákon č. 215/2004 Z. z. o ochrane utajovaných skutočností v znení neskorších predpisov.
2. Okrem povinností uvedených v ods. 1 je zamestnanec pri výkone práce vo verejnom záujme povinný konať v súlade s verejným záujmom a plniť všetky povinnosti ustanovené v § 8 ods. 1 zákona č. 552/2003 Z. z. a Zákonníka práce.
3. Obmedzenia a činnosti, ktoré zamestnanec pri výkone práce vo verejnom záujme nesmie vykonávať ustanovuje § 8 ods. 2 zákona č. 552/2003 Z. z.
1. PZ pri výkone svojej pedagogickej činnosti a OZ pri výkone odbornej činnosti nad
rámec základných práv a povinností zamestnancov ustanovených osobitnými predpismi,
medzinárodnými zmluvami a dohovormi, ktorými je Slovenská republika viazaná, má
a) zabezpečenie podmienok potrebných na výkon svojich práv a povinností, najmä na
svoju ochranu pred násilím zo strany detí, žiakov, poslucháčov, rodičov a iných osôb,
b) ochranu pred neodborným zasahovaním (§ 5 ods. 3 zákona č. 317/2009 Z. z.) do
výkonu pedagogickej činnosti alebo výkonu odbornej činnosti,
c) účasť na riadení školy prostredníctvom členstva alebo volených zástupcov
v poradných, metodických a samosprávnych orgánoch školy,
d) predkladanie návrhov na skvalitnenie výchovy a vzdelávania, školského
vzdelávacieho programu, výchovného programu alebo odborných činností,
e) výber a uplatňovanie pedagogických a odborných metód, foriem a prostriedkov, ktoré
utvárajú podmienky pre učenie a sebarozvoj detí, žiakov alebo poslucháčov a rozvoj
ich kompetencií,
f) kontinuálne vzdelávanie a profesijný rozvoj za podmienok ustanovených zákonom č.
317/2009 Z. z. a v jazyku, v ktorom pedagogickú činnosť alebo odbornú činnosť
vykonáva,
g) objektívne hodnotenie a odmeňovanie výkonu pedagogickej činnosti alebo výkonu
2. PZ a OZ okrem povinností stanovených Zákonníkom práce, zákonom č. 552/2003 Z.
z. je povinný
a) chrániť a rešpektovať práva dieťaťa, žiaka, poslucháča a jeho zákonného zástupcu, (§
144 zákona č. 245/2008 Z. z. o výchove a vzdelávaní (školský zákon) v znení
neskorších predpisov (ďalej len „zákon č. 245/2008 Z. z.“)),
b) zachovávať mlčanlivosť a chrániť pred zneužitím osobné údaje, informácie o
zdravotnom stave detí, žiakov a poslucháčov a výsledky psychologických vyšetrení
a špeciálno pedagogických vyšetrení, s ktorými prišiel do styku,
c) rešpektovať individuálne výchovno-vzdelávacie potreby dieťaťa, žiaka a poslucháča s
ohľadom na ich osobné schopnosti a možnosti, sociálne a kultúrne zázemie,
d) podieľať sa na vypracúvaní a vedení pedagogickej dokumentácie a inej dokumentácie
ustanovenej osobitným predpisom (§ 11 zákona č. 245/2008 Z. z.),
f) pripravovať sa na výkon priamej výchovno-vzdelávacej činnosti alebo na výkon
odbornej činnosti,
g) podieľať sa na tvorbe a uskutočňovaní školského vzdelávacieho programu alebo
výchovného programu ( § 7 a § 8 zákona č. 245/2008 Z. z.),
h) udržiavať a rozvíjať svoje profesijné kompetencie prostredníctvom kontinuálneho
vzdelávania alebo sebavzdelávania,
i) vykonávať pedagogickú činnosť alebo odbornú činnosť v súlade s aktuálnymi
vedeckými poznatkami, hodnotami a cieľmi školského vzdelávacieho programu alebo
výchovného programu,
j) poskytovať dieťaťu, žiakovi, poslucháčovi alebo ich zákonnému zástupcovi
poradenstvo alebo odbornú pomoc spojenú s výchovou a vzdelávaním,
k) pravidelne informovať dieťa, žiaka, poslucháča alebo ich zákonného zástupcu o
priebehu a výsledkoch výchovy a vzdelávania, ktoré sa ho týkajú, v rozsahu
ustanovenom osobitným predpisom (§ 144 ods. 1 písm. m) a ods. 6 písm. c) zákona č.
245/2008 Z. z.).
3. PZ sú povinní neustále skvalitňovať a prehlbovať účinnosť výchovno-vzdelávacieho
procesu, za výsledky ktorého zodpovedajú. V tomto smere najmä:
b) postupujú podľa schválenej pedagogickej dokumentácie a ďalšej dokumentácie a
pedagogicko-organizačných pokynov vydaných MŠ SR,
c) plnia priamu vyučovaciu činnosť a priamu výchovnú činnosť v rozsahu vyučovacej
činnosti a výchovnej činnosti stanovenej osobitným predpisom6) a vykonávajú ostatné
činnosti súvisiace s ich priamou vyučovacou činnosťou a priamou výchovno-
vzdelávacou činnosťou.
6) nariadenie vlády SR č. 422/2009 Z. z., ktorým sa ustanovuje rozsah priamej vyučovacej činnosti a priamej výchovnej činnosti pedagogických zamestnancov
4. Pri starostlivosti o žiakov sú PZ povinní najmä:
a) viesť žiakov k dodržiavaniu hygienických zásad a zásad bezpečnej práce, k
dodržiavaniu hygienických, dopravných, požiarnych a iných predpisov a pokynov
príslušných orgánov, ktoré sa týkajú starostlivosti o bezpečnosť a ochranu zdravia v
školstve, pri vyučovaní predmetov, pri ktorých je zvýšené ohrozenie zdravia žiakov a pri
školských podujatiach (napr. na lyžiarskom výcviku, plaveckom výcviku, exkurziách a
výletoch, v škole v prírode, v predmetoch chémia, technická výchova, telesná výchova,
práce na školskom pozemku, pri praktickom vyučovaní a pod.),
c) spolupracovať s ostatnými zamestnancami školy a školského zariadenia, s triednym
učiteľom, výchovným poradcom a OZ,
d) viesť žiakov školy k uvedomelému dodržiavaniu pravidiel správania a k ochrane
zariadenia a ostatného vlastníctva pred jeho poškodením, stratou, zničením a zneužitím.
5. PZ nesmú od žiakov žiadať, aby si obstarávali učebnice a učebné texty, ktoré neboli
schválené Ministerstvom školstva SR alebo pomôcky na výchovu a vyučovanie, ktoré sú
finančne nákladné.
6. PZ a OZ nie sú povinní viesť agendu, ktorá sa priamo netýka ich pedagogickej činnosti
a odbornej činnosti a vykonávať činnosti, ktoré nesúvisia s povinnosťami PZ a OZ a druhom
práce dohodnutým v pracovnej zmluve.
7. PZ a OZ nesmú žiadať dary, prijímať dary, navádzať iného na poskytovanie darov
a získavať iné výhody v súvislosti s poskytnutím výhody inej osobe pri výkone pedagogickej
činnosti alebo odbornej činnosti; to sa nevzťahuje na obvyklé dary poskytované zvyčajne pri
výkone pedagogickej činnosti alebo pri výkone odbornej činnosti, napr. kvety, bonboniéra,
káva, kniha alebo iné dary pri začatí, skončení školského roka, maturitách, Dňa učiteľov,
meninách, životných jubileách a pod.
1. Vedúci zamestnanec je okrem povinnosti uvedených v § 81 ZP, čl. 9 a 10 tohto pracovného poriadku povinný najmä:
zabezpečovať odmeňovanie zamestnancov podľa všeobecne záväzných právnych predpisov, kolektívnych zmlúv a pracovných zmlúv § 119 Zákonníka práce,
2. Vedúci zamestnanec, ktorý vykonáva funkciu štatutárneho orgánu zamestnávateľa
uvedeného v § 1 ods. 2 zákona č. 552/2003 Z. z., nesmie podnikať alebo vykonávať inú
zárobkovú činnosť a byť členom riadiacich, kontrolných alebo dozorných orgánov
právnických osôb, ktoré vykonávajú podnikateľskú činnosť. Zákaz členstva v riadiacich,
kontrolných alebo dozorných orgánoch právnických osôb sa nevzťahuje na tohto vedúceho
zamestnanca, ak je vyslaný do riadiaceho, kontrolného alebo dozorného orgánu
zamestnávateľom a ak takáto činnosť vyplýva z výkonu jeho práce; tento vedúci zamestnanec
nemôže od príslušnej právnickej osoby poberať odmenu, iný príjem alebo ďalšiu výhodu.
3. Obmedzenia ustanovené v ods. 2 sa nevzťahujú na poskytovanie zdravotnej starostlivosti
v štátnych zdravotníckych zariadeniach alebo v neštátnych zdravotníckych zariadeniach,
ktorých zriaďovateľom je obec, vyšší územný celok, na vedeckú činnosť, pedagogickú
činnosť, lektorskú činnosť, prednášateľskú činnosť, publicistickú činnosť, literárnu alebo
umeleckú činnosť, činnosť sprostredkovateľa a rozhodcu pri kolektívnom vyjednávaní a na
správu vlastného majetku alebo na správu majetku svojich maloletých detí, na činnosť
v poradnom orgáne vlády, na činnosť člena v rozkladovej komisii a na činnosť, ktorá vyplýva
z projektov, financovaných z programov Európskej únie. Činnosť znalca, tlmočníka alebo
prekladateľa môžu vedúci zamestnanci vykonávať len vtedy, ak sa táto činnosť vykonáva pre
súd, pre iný štátny orgán, pre obec alebo pre vyšší územný celok.
4. Obmedzenie podľa ods. 2 sa tiež nevzťahuje na
a) účasť vedúceho zamestnanca, ktorý vykonáva funkciu štatutárneho orgánu, na projekte
rozvojovej pomoci Európskej únie iným krajinám, realizovanom ministerstvom alebo
ostatným ústredným orgánom štátnej správy v mene Európskej únie a financovanom
Európskou úniou,
b) činnosť vedúceho zamestnanca, ktorý vykonáva funkciu štatutárneho orgánu, pri
posudzovaní projektu financovaného zo štátneho rozpočtu Slovenskej republiky alebo z iných
5. Vedúci zamestnanec, ktorý vykonáva funkciu štatutárneho orgánu je povinný do 30 dní
odo dňa jeho ustanovenia na miesto vedúceho zamestnanca skončiť inú zárobkovú činnosť,
podnikanie alebo členstvo v riadiacich, kontrolných alebo dozorných orgánoch právnických
osôb, ktoré vykonávajú podnikateľskú činnosť spôsobom vyplývajúcim z príslušných
právnych predpisov.
6. Zamestnanec môže popri svojom zamestnaní vykonávanom v pracovnom pomere
vykonávať zárobkovú činnosť, ktorá je zhodná s predmetom činnosti zamestnávateľa, bez
jeho súhlasu:
a) na projekte rozvojovej pomoci Európskej únie iným krajinám, realizovanom ministerstvom
alebo ostatným ústredným orgánom štátnej správy v mene Európskej únie a financovanom
b) pri posudzovaní projektu financovaného zo štátneho rozpočtu Slovenskej republiky alebo
z iných zdrojov,
c) ktorých predmetom je uskutočňovanie supervízie.
7. Zamestnancovi a vedúcemu zamestnancovi, ktorý vykonáva funkciu štatutárneho orgánu,
ktorý sa zúčastňuje na projekte rozvojovej pomoci Európskej únie iným krajinám,
realizovanom ministerstvom alebo ostatným ústredným orgánom štátnej správy v mene
Európskej únie a financovanom Európskou úniou, sa poskytne pracovné voľno najviac
v rozsahu 60 pracovných dní v kalendárnom roku.
8. Za čas pracovného voľna poskytnutého podľa predchádzajúcich odsekov zamestnancovi
a vedúcemu zamestnancovi, ktorý vykonáva funkciu štatutárneho orgánu, patrí funkčný plat
alebo priemerný mesačný zárobok len vtedy, ak je tento funkčný plat alebo priemerný
mesačný zárobok refundovaný z prostriedkov Európskej únie.
9. Ako výkon práce sa posudzuje čas poskytnutého pracovného voľna, za ktorý patrí
zamestnancovi a vedúcemu zamestnancovi, ktorý vykonáva funkciu štatutárneho orgánu,
funkčný plat alebo priemerný mesačný zárobok.
10. Vedúci zamestnanec je povinný deklarovať svoje majetkové pomery do
b) 31. marca každého kalendárneho roka počas vykonávania funkcie.
11. Vedúci zamestnanec, ktorý vykonáva funkciu štatutárneho orgánu, oznamuje údaje o
svojich majetkových pomeroch v rozsahu stanovenom § 63 zákona č. 400/2009 Z. z. o štátnej
službe a o zmene a doplnení niektorých zákonov v znení zákona č. 151/2010 Z. z. (ďalej len
„zákon č. 400/2010 Z. z.“) orgánu, ktorý ho do funkcie vymenoval.
12. Ostatní vedúci zamestnanci oznamujú údaje o svojich majetkových pomeroch v rozsahu
stanovenom § 63 zákona č. 400/2009 Z. z. štatutárnemu orgánu.
13. Riaditelia v rámci povinností uvedených v odseku 1 plnia ako vedúci zamestnanci najmä
tieto ďalšie úlohy:
a) zodpovedajú za pedagogickú úroveň, odbornú úroveň a výsledky práce školy alebo
školského zariadenia, utvárajú podmienky pre prácu všetkých zamestnancov, starajú sa o
ďalšie pedagogické a odborné vzdelávanie zamestnancov,
b) rozhodujú o právach, právom chránených záujmoch alebo povinnostiach detí a mládeže v
prípadoch zverených im osobitným predpisom,
1. vysielaní zamestnancov na pracovné cesty,
2. zabezpečení praktického vyučovania žiakov a zaistení bezpečnosti a ochrany zdravia pri
práci, uzatvárajú dohody so zamestnávateľmi alebo fyzickými osobami, u ktorých sa bude
toto vyučovanie uskutočňovať,
3. hodnotení pracovných výsledkov jednotlivých zamestnancov a pracovných kolektívov,
4. určení nástupu dovolenky na zotavenie zamestnancom podľa čl. 15 ods. 7 pracovného
5. nariaďovaní práce nadčas a vhodnom čase čerpania náhradného voľna, prípadne o
vhodnej úprave pracovného času,
6. poskytovaní pracovného voľna pri krátkodobých prekážkach v práci zo strany
7. zverovaní kabinetných zbierok zamestnancom, (učiteľom - správcom kabinetov,
nástrojov, osobných ochranných pracovných prostriedkov, prípadne iných podobných
predmetov) na základe písomného potvrdenia,
8. vedení metodických združení a predmetových komisií,
d) zabezpečujú
1. sústavné oboznamovanie vedúcich zamestnancov a všetkých ostatných zamestnancov
s právnymi predpismi a ostatnými predpismi na zaistenie bezpečnosti a ochrany zdravia pri
práci a s novými poznatkami bezpečnostnej techniky, pravidelne overujú ich znalosti z týchto
predpisov a sústavne vyžadujú a kontrolujú ich dodržiavanie,
3. vypracovanie Zoznamu o poskytovaní osobných ochranných pracovných prostriedkov
podľa nariadenia vlády SR č. 504/2002 Z. z. o podmienkach poskytovania osobných
ochranných pracovných prostriedkov,
4. uvádzanie začínajúcich PZ do pedagogickej praxe a uvádzanie začínajúcich OZ do praxe a
ich pracovnú adaptáciu; utvárajú učiteľom podmienky predovšetkým na vyučovanie
predmetov ich aprobácie,
5. zamestnancom vo všetkých zmenách stravovanie zodpovedajúce zásadám správnej výživy
priamo na pracoviskách alebo v ich blízkosti,
1. vytvárajú priaznivé podmienky pre prehlbovanie a zvyšovanie kvalifikácie zamestnancov
a kontinuálne vzdelávanie PZ a OZ,
2. utvárajú primerané pracovné podmienky na zlepšovanie kultúry práce a pracovného
prostredia a starajú sa o vzhľad a úpravu pracovísk, sociálnych zariadení a zariadení na
osobnú hygienu,
3. kontrolujú práce vykonávané na základe dohôd o prácach vykonávaných mimo pracovného
pomeru, schvaľujú odmenu za tieto práce a potvrdzujú vykonanie práce,
4. určujú so zreteľom na konkrétne podmienky školy pracovnú náplň zamestnancov v súlade s
dohodnutým druhom práce v pracovnej zmluve,
14. Riaditeľ školy a riaditeľ školského zariadenia ďalej
a) riadi školu alebo školské zariadenie po pedagogickej, odbornej a administratívno-
hospodárskej stránke; ukladá úlohy PZ a ostatným zamestnancom a vytvára pre nich
podmienky na odborný rast,
b) stará sa o finančné zabezpečenie chodu školy a školského zariadenia,
c) kontroluje činnosť všetkých zamestnancov a výsledky ich práce a na základe
vlastného pozorovania, predovšetkým prostredníctvom hospitačnej činnosti i na
základe správ svojich zástupcov, vykonáva rozbor výchovno-vzdelávacej práce PZ,
posudzuje postup OZ pri vykonávaní odborných činností, prerokúva ho s príslušným
zamestnancom a vyvodzuje z neho závery pre ďalšiu činnosť zamestnanca,
d) dbá na dodržiavanie hygienických predpisov, týkajúcich sa výchovno-vzdelávacieho
procesu, ako napr. oddychový deň v stredu, jeden kontrolný písomný prejav žiakov v
jednom dni, nezadávanie domácich úloh na čase prázdnin a pod. (napr. § 6 ods. 6
vyhlášky MŠ SR č. 320/2008 Z. z. o základnej škole),
e) určuje týždenný rozsah hodín priamej výchovno-vzdelávacej činnosti PZ (ďalej len
„úväzok“) najviac na obdobie školského roka. V zariadeniach s celoročnou
prevádzkou alebo nepretržitou prevádzkou riaditeľ určí úväzok PZ najviac na obdobie
f) rozhoduje o znížení kvalifikačnej požiadavky učiteľa na rozsah jednej tretiny jeho
týždennej priamej výchovno-vzdelávacej činnosti v prípade, ak by nebolo možné
zabezpečiť vyučovací proces iným učiteľom, ktorý spĺňa kvalifikačné predpoklady na
vyučovanie aprobačných predmetov,
g) stanovuje podmienky, za ktorých sa povoľuje PZ vykonávanie ostatných činností
súvisiacich s priamou výchovno-vzdelávacou činnosťou a ďalším vzdelávaním aj
mimo pracoviska. Prácou mimo pracoviska sa rozumie napr. práca v domácom
prostredí, vo verejných knižniciach, vo vzdelávacích inštitúciách a pod.,
h) povoľuje PZ vykonávať ostatné činnosti súvisiace s priamou výchovno-vzdelávacou
činnosťou mimo pracoviska; uvedené povolenie môže riaditeľ zrušiť,
i) predlžuje dobu platnosti kreditu PZ a OZ na základe písomnej žiadosti zamestnanca zo
zákonom stanovených dôvodov, najmä z dôvodu čerpania materskej dovolenky,
rodičovskej dovolenky, práceneschopnosti trvajúcej dlhšie ako šesť mesiacov
nepretržite, najviac o tri roky (§ 46 ods. 5 zákona č. 317/2009 Z. z.)
j) vydáva rozhodnutie o ukončení adaptačného vzdelávania PZ a OZ,
k) jeden krát ročne vykonáva hodnotenie priamo podriadených PZ a OZ, najneskôr do
konca školského roka,
l) zabezpečuje PZ a OZ v pracovnom čase preventívne psychologické poradenstvo
najmenej jedenkrát ročne a umožní PZ a OZ absolvovať tréning zameraný na
predchádzanie a zvládanie agresivity, na sebapoznanie a riešenie konfliktov,
m) určuje vo vnútornom predpise po prerokovaní v pedagogickej rade a po prerokovaní
so zriaďovateľom štruktúru kariérových pozícií v škole alebo v školskom zariadení,
n) vyzýva PZ a OZ pri dôvodnom podozrení, že došlo k zmene ich zdravotnej
spôsobilosti na preukázanie svojej zdravotnej spôsobilosti v lehote do 90 dní,
1. adaptačné vzdelávanie začínajúcich PZ a OZ do pedagogickej praxe a odbornej praxe a
ich pracovnú adaptáciu, utvára učiteľom podmienky predovšetkým na vyučovanie predmetov
ich aprobácie,
2. kontinuálne vzdelávanie PZ a OZ.
15. Riaditeľ sa pri plnení svojich úloh riadi platnými predpismi a príslušnými pokynmi; za
ich plnenie zodpovedá zriaďovateľovi. Koná vždy tak, aby bol vzorom všetkým
zamestnancom školy alebo školského zariadenia.
16. Popri povinnostiach v oblasti riadenia uvedených v tomto pracovnom poriadku,
povinnostiach vyplývajúcich z osobitných predpisov riaditeľ a ostatní vedúci pedagogickí
zamestnanci plnia základný úväzok v rozsahu stanovenom osobitným predpisom6).
pracovný čas a dovolenka na zotavenie
1. Pracovný čas zamestnanca je v súlade s § 85, ods. 5 Zákonníka práce najviac 40 hodín týždenne. Rozsah týždenného pracovného času zamestnancov pri výkone práce vo verejnom záujme možno upraviť v Kolektívnej zmluve zamestnávateľa podľa Kolektívnej zmluvy vyššieho stupňa na príslušný kalendárny rok pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme. Priemerný týždenný pracovný čas zamestnanca vrátane práce nadčas nesmie prekročiť 48 hodín.
2. Týždenný pracovný čas PZ tvorí čas, v ktorom PZ vykonáva priamu výchovno-vzdelávaciu činnosť, a čas, v ktorom PZ vykonáva ostatné činnosti súvisiace s jeho priamou výchovno vzdelávacou činnosťou.
3. Priamou výchovno-vzdelávacou činnosťou sa rozumie priama vyučovacia činnosť,
ktorou sa uskutočňuje vzdelávací program, a priama výchovná činnosť, ktorou sa uskutočňuje
výchovný program, vykonávaná PZ.
4. Rozsah, v ktorom PZ vykonáva priamu vyučovaciu činnosť a priamu výchovnú činnosť
(ďalej len „základný úväzok“) upravuje nariadenie vlády č. 422/2009 Z. z., ktorým sa
ustanovuje rozsah priamej vyučovacej činnosti a priamej výchovnej činnosti pedagogických
zamestnancov (ďalej len „NV č. 422/2009 Z. z.“).
5. Týždenný pracovný čas rozvrhuje zamestnávateľ po prerokovaní so zástupcami
zamestnancov alebo po dohode so zamestnancom tak, aby pri rovnomernom rozvrhnutí na
jednotlivé týždne rozdiel dĺžky pracovného času pripadajúci na jednotlivé týždne nepresiahol
tri hodiny a aby pracovný čas v jednotlivých dňoch nepresiahol deväť hodín. Priemerný
pracovný čas nesmie pritom v určitom období, spravidla štvortýždňovom, presahovať hranicu
pre ustanovený týždenný pracovný čas. Pri rovnomernom rozvrhnutí pracovného času
rozvrhuje zamestnávateľ týždenný pracovný čas v zásade na päť pracovných dní.
6. Ak povaha práce alebo podmienky prevádzky nedovoľujú, aby sa pracovný čas rozvrhol
rovnomerne na jednotlivé týždne môže zamestnávateľ po dohode so zástupcami
zamestnancov alebo po dohode so zamestnancom v súlade s § 87 ods. 1 Zákonníka práce
rozvrhnúť pracovný čas nerovnomerne na jednotlivé týždne. Priemerný týždenný pracovný
čas nesmie pritom presiahnuť v období najviac štyroch mesiacov ustanovený týždenný
7. Zamestnávateľ môže po dohode so zástupcami zamestnancov, a ak u zamestnávateľa
nepôsobia zástupcovia zamestnancov, po dohode so zamestnancom, rozvrhnúť pracovný čas
nerovnomerne na jednotlivé týždne na obdobie dlhšie ako štyri mesiace, najviac na obdobie
12 mesiacov, ak ide o činnosti, pri ktorých sa v priebehu roka prejavuje rozdielna potreba
práce. Priemerný týždenný pracovný čas počas tohto obdobia nesmie pritom presiahnuť
ustanovený týždenný pracovný čas. Rovnako môže byť rozvrhnutý pracovný čas pre určité
organizačné útvary alebo druhy prác.
8. Zamestnancovi so zdravotným postihnutím, tehotnej žene, žene alebo mužovi, ktorý sa
trvale stará o dieťa mladšie ako tri roky, osamelému zamestnancovi, ktorý sa trvale stará
o dieťa mladšie ako 15 rokov, možno rozvrhnúť pracovný čas nerovnomerne len po dohode
9. Pracovný čas v priebehu 24 hodín nesmie presiahnuť 12 hodín.
10. Zamestnávateľ zabezpečuje, aby sa príchody a odchody zamestnancov a odpracovaný
pracovný čas vhodným spôsobom evidovali a kontrolovali.
11. Pracovná zmena je časť ustanoveného týždenného pracovného času, ktorý je
zamestnanec povinný na základe vopred určeného rozvrhu pracovných zmien odpracovať v
rámci 24 hodín po sebe nasledujúcich, a prestávka v práci (§ 90 ods. 1 Zákonníka práce).
12. Začiatok a koniec pracovného času a rozvrh pracovných zmien určí zamestnávateľ po
dohode so zástupcami zamestnancov a oznámi to písomne na mieste u zamestnávateľa, ktoré
je zamestnancovi prístupné (§ 90 ods. 4 Zákonníka práce).
13. Zamestnávateľ po dohode so zástupcami zamestnancov môže pracovný čas tej istej
zmeny rozdeliť na dve časti (§ 90 ods. 6 Zákonníka práce). Zamestnávateľ je povinný
poskytnúť zamestnancovi, ktorého pracovná zmena je dlhšia ako šesť hodín, prestávku na
odpočinok a jedenie v trvaní 30 minút. Ak ide o práce, ktoré sa nemôžu prerušiť, musí sa
zamestnancovi aj bez prerušenia prevádzky alebo práce zabezpečiť primeraný čas na
odpočinok a jedenie. Podrobnejšie podmienky poskytnutia prestávky na odpočinok a jedenie
vrátane jej predĺženia zamestnávateľ dohodne so zástupcami zamestnancov (§ 91 ods. 1 a 2
Zákonníka práce).
14. Zamestnávateľ je povinný oznámiť zamestnancom prestávku na odpočinok a jedenie
spôsobom ustanoveným v § 90 Zákonníka práce. Prestávky na odpočinok a jedenie sa
neposkytujú na začiatku a konci pracovnej zmeny. Prestávky na odpočinok a jedenie sa
nezapočítavajú do pracovného času (§ 91 ods. 3 až 5 Zákonníka práce).
15. Začiatok pracovného času u pedagogických zamestnancov je 15 minút pred rozvrhom jeho vyučovacích hodín, ktorý mu určí zamestnávateľ. Pokiaľ jeho vyučovacia povinnosť začína neskôr, je každý vyučujúci ráno preveriť, či nezastupuje kolegu, ktorý ochorel. U nepedagogických zamestnancov je taktiež 15 minút pred ich rozvrhom pracovného času. Koniec pracovného času je v súlade s rozvrhom vyučovacích hodín u pedagogických zamestnancov a rozvrhom pracovného času u nepedagogických zamestnancov.
Počas pracovného dňa, t. z., v čase, keď pedagogický zamestnanec nevyučuje, môže sa vzdialiť z pracoviska, ale musí o tom ústne informovať bezprostredne nadriadeného a urobiť zápis o vzdialení sa. Nepedagogický zamestnanec sa môže vzdialiť z pracoviska po súhlase bezprostredne nadriadeného a tiež musí urobiť zápis o vzdialení sa.
V prípade, že pedagogickému zamestnancovi odpadli vyučovacie hodiny z objektívnych dôvodov (ukončenie školy 4. ročníkov, prax žiakov 3. a 4. ročník, lyžiarsky výcvik, kurz na ochranu človeka a prírody a atď. ), je povinný sa zdržiavať na pracovisku v čase od 8.00 h do 13.00 h, prípadne podľa nariadenia zamestnávateľa.
16. Pedagogický zamestnanec má právo po piatich (5) odučených vyučovacích hodinách na prestávku na odpočinok a jedenie v trvaní 1 vyučovacej hodiny.
Náplň a rozvrhnutie pracovného času
1. V pracovnom čase je PZ povinný vykonávať priamu výchovno-vzdelávaciu činnosť,
určenú všeobecne záväzným právnym predpisom6) a vykonávať ostatné činnosti súvisiace
s jeho priamou výchovno-vzdelávacou činnosťou ustanovené v pracovnom poriadku.
2. Činnosťou, súvisiacou s priamou výchovno-vzdelávacou činnosťou sa rozumie napr.
a) svedomitá osobná príprava na vyučovanie a na výchovnú činnosť,
b) príprava pomôcok a materiálu na vyučovanie alebo výchovnú činnosť a starostlivosť o
c) vedenie predpísanej pedagogickej dokumentácie a ďalšej dokumentácie (napr. § 17
ods. 4 vyhlášky MŠ SR č. 320/2008 Z. z. o základnej škole),
d) vypracúvanie dokumentácie ustanovenej osobitným predpisom, (§ 11 zákona č.
245/2008 Z. z.),
e) tvorba školského vzdelávacieho programu alebo výchovného programu, (§ 7 a 8
zákona č. 245/2008 Z. z.),
f) sebavzdelávanie,
g) oprava písomných a grafických prác žiakov,
h) dozor nad žiakmi v čase určenom písomným rozvrhom dozorov,
i) spolupráca s učiteľmi vyučujúcimi v triede,
j) spolupráca s triednymi učiteľmi tried žiakov, ktorých vyučuje,
k) spolupráca s rodičmi žiakov, ktorých vyučuje,
l) starostlivosť o zverené kabinety, zbierky a ostatné zverené pomôcky slúžiace
k výchovno-vzdelávaciemu procesu,
m) účasť na poradách zvolávaných vedúcim zamestnancom, ktorých obsahom je
pedagogický proces,
n) účasť na poradách zvolávaných zriaďovateľom, prípadne inými orgánmi štátnej
správy v školstve, týkajúcich sa zabezpečovania a hodnotenia úrovne pedagogického
procesu a činnosti PZ a školy,
o) pedagogická diagnostika detí a žiakov,
p) účasť na akciách organizovaných zamestnávateľom (lyžiarske kurzy, kurzy
korčuľovania, školy v prírode, výchovné koncerty, plavecké výcviky...).
3. Činnosti súvisiace s priamou výchovno-vzdelávacou činnosťou a ďalším vzdelávaním
môže riaditeľ povoliť PZ vykonávať mimo pracoviska (§ 3 ods. 6 zákona č. 317/2009 Z. z.)
v dennom rozsahu stanovenom zamestnávateľom napr. 2 hodiny denne, resp. 3 hodiny denne
a pod., za podmienok ustanovených v pracovnom poriadku zamestnávateľa. Osobitne je
potrebné upraviť vykonávanie týchto činností napr. v čase prázdnin (čerpania dovolenky),
čerpania náhradného voľna PZ za prácu nadčas, pri osobných prekážkach na strane
zamestnanca, pri akciách organizovaných zamestnávateľom (lyžiarskych výcvikoch,
plaveckých výcvikoch, škôl v prírode a pod.) v čase porád zvolávaných vedením školy, v čase
rodičovských združení a pod.
4. PZ je povinný na príkaz riaditeľa zastupovať prechodne neprítomného PZ a v prípade
potreby vykonávať vyučovaciu činnosť alebo výchovnú činnosť nad rozsah priamej
vyučovacej činnosti alebo priamej výchovnej činnosti ustanovený osobitným predpisom6).
Túto povinnosť možno ukladať iba v súlade s § 97 Zákonníka práce.
5. PZ, ktorému riaditeľ povolil prácu mimo pracoviska podľa ods. 3, je povinný byť v škole
v čase určenom jeho rozvrhom hodín, rozvrhom výchovnej práce, rozvrhom dozorov, v čase
porád a schôdzí zvolaných vedúcimi zamestnancami, v čase určenom na pracovnú pohotovosť
na pracovisku, na prechodné zastupovanie iného PZ a v čase určenom na konzultácie so
zákonnými zástupcami žiakov.
6. Pri určení rozvrhu pracovného času riaditeľa školy, riaditeľa školského zariadenia a
ostatných vedúcich pedagogických zamestnancov sa prihliada na základný úväzok stanovený
v hodinách vyučovacej činnosti alebo výchovnej činnosti (§ 3 ods. 1 a 2 NV SR č. 422/2009
Z. z.) a potreby školy alebo školského zariadenia. Pri tom treba dbať, aby v čase prevádzky
školy bol vždy prítomný riaditeľ školy alebo riaditeľ školského zariadenia alebo jeho
zástupca. Ak to nie je možné, poverí riaditeľ školy alebo riaditeľ školského zariadenia na čas
svojej neprítomnosti zastupovaním niektorého z PZ.
7. Poverený PZ vykonáva dozor nad žiakmi v škole pred vyučovaním, počas vyučovania,
v čase prestávok, v školskej jedálni, po vyučovaní, pri náhlej nevoľnosti alebo úraze, počas
všetkých aktivít organizovaných školou alebo školským zariadením a pri prechode z jednej
budovy školy do druhej budovy školy. Pri zabezpečovaní dozoru nad žiakmi sa postupuje
podľa písomného rozvrhu dozoru, ktorý schvaľuje riaditeľ školy. So schváleným rozvrhom
riaditeľ oboznámi PZ a rozvrh dozoru zverejní v budove školy na viditeľnom mieste. Dozor
nad žiakmi sa začína najmenej 15 minút pred začiatkom predpoludňajšieho alebo
popoludňajšieho vyučovania a končí sa odchodom žiakov zo školy po skončení vyučovania.
Ak riaditeľ školy alebo riaditeľ školského zariadenia povolí niektorým žiakom, predovšetkým
tým, ktorí majú bydlisko mimo obvodu školy, zdržiavať sa v škole cez poludňajšiu prestávku,
pred vyučovaním alebo po ňom dlhšie, ako je pravidlom, zabezpečí, aby títo žiaci nezostali
bez dozoru. V rozvrhu dozoru určí, ako sa tento dozor zabezpečí. Takýto dozor môžu
zabezpečovať podľa rozhodnutia riaditeľa školy aj náležite poučení nepedagogickí
zamestnanci s výnimkou OZ, prípadne iné zodpovedné osoby napr. § 7 ods. 4 vyhlášky MŠ
8. PZ vykonávajú podľa pokynu riaditeľa školy alebo riaditeľa školského zariadenia a
osobitných predpisov pedagogický dozor nad žiakmi aj mimo školy alebo školského
zariadenia pri praktickom vyučovaní, exkurziách a počas inej činnosti predpísanej učebnými
osnovami, počas účasti žiakov na súťažiach, resp. pri ich príprave a na iných akciách
organizovaných školou alebo školským zariadením. PZ, ktorí sa stravujú v zariadeniach
školského stravovania, sú povinní stolovať so žiakmi, dozerať na kultúru stolovania a
spoločenského správania sa žiakov v jedálňach, a to podľa pokynov riaditeľa školy alebo
riaditeľa školského zariadenia po dohode s riaditeľom školskej jedálne. Tento dozor možno
zabezpečovať aj PZ alebo inými zodpovednými zamestnancami, ktorí sa nestravujú v týchto
zariadeniach, ak tento dozor nemôže zabezpečiť riaditeľ školskej jedálne iným spôsobom.
9. V špeciálnych výchovných zariadeniach, v ktorých sa vykonáva ústavná starostlivosť
alebo ochranná výchova, sa za priamu výchovnú prácu považuje aj činnosť vychovávateľa
spojená so sprevádzaním zvereného dieťaťa na súdne pojednávanie, sprevádzanie dieťaťa pri
návrate dieťaťa do zariadenia z nedovoleného prerušeného pobytu v zariadení, sprevádzanie
dieťaťa na lekárske vyšetrenie a pod.
10. V základných školách, stredných školách a v školských zariadeniach sa za výkon
priamej výchovnej činnosti alebo vyučovacej činnosť PZ považuje aj
a) sprevádzanie žiaka na lekárske ošetrenie pri nevoľnosti alebo úraze, ak nie je možné
zastihnúť rodiča alebo zákonného zástupcu žiaka a daná situácia si vyžaduje okamžitú
lekársku pomoc a PZ mal rozvrhom určenú priamu vyučovaciu alebo výchovnú činnosť,
b) priama vyučovacia alebo výchovná činnosť určená rozvrhom hodín nevykonaná z dôvodu
prekážky na strane zamestnávateľa alebo z dôvodu dôležitej osobnej prekážky v práci
zamestnanca (§ 141 Zákonníka práce).
Rozvrhnutie pracovného času ostatných zamestnancov školy
Pri určení začiatku a konca denného pracovného času ostatných zamestnancov školy alebo školského zariadenia sa prihliada predovšetkým na potreby školy alebo školského zariadenia a prípadne i na ročné obdobia. Celkový denný pracovný čas možno rozdeliť podľa potreby školy alebo školského zariadenia najviac na dve časti. Prehľad o rozdelení pracovného času sa vyvesí na viditeľnom mieste. Tento určí písomne riaditeľ školy podľa potreby a je prílohou č. 1 tohto pracovného poriadku.
1. Prácou nadčas je práca vykonávaná zamestnancom školy alebo školského zariadenia na
príkaz vedúceho zamestnanca alebo s jeho súhlasom nad určený týždenný pracovný čas
vyplývajúci z vopred určeného rozvrhnutia pracovného času a vykonávaná mimo rámca
rozvrhu pracovných zmien (§ 97 ods. 1 Zákonníka práce). U PZ je prácou nadčas práca
vykonávaná nad základný úväzok stanovený osobitným predpisom6). U zamestnancov s
kratším pracovným časom (§ 49 Zákonníka práce) je prácou nadčas práca presahujúca jeho
týždenný pracovný čas. Týmto zamestnancom nemožno prácu nadčas nariadiť.
2. Práca nadčas nesmie presiahnuť v priemere osem hodín týždenne v období najviac štyroch
mesiacov po sebe nasledujúcich, ak sa zamestnávateľ so zástupcami zamestnancov
nedohodne na dlhšom období, najviac však 12 mesiacov po sebe nasledujúcich.
3. V kalendárnom roku možno nariadiť zamestnancovi prácu nadčas v rozsahu najviac 150
hodín. Zamestnávateľ môže z vážnych dôvodov dohodnúť so zamestnancom výkon práce
nadčas nad hranicu 150 hodín v rozsahu najviac 250 hodín.
4. Do počtu hodín najviac prípustnej práce nadčas v roku sa nezahŕňa práca nadčas, za ktorú
zamestnanec dostal náhradné voľno alebo ktorú vykonával pri
a) naliehavých opravárskych prácach alebo prácach, bez ktorých vykonania by mohlo
vzniknúť nebezpečenstvo pracovného úrazu alebo škody veľkého rozsahu podľa
b) mimoriadnych udalostiach podľa osobitného predpisu, kde hrozilo nebezpečenstvo
ohrozujúce život, zdravie alebo škody veľkého rozsahu podľa osobitného predpisu.
5. U pedagogických zamestnancov sa za prácu nadčas považuje každá hodina priamej
výchovno-vzdelávacej činnosti, prevyšujúca základný úväzok pedagogického zamestnanca (§
3 ods. 5 zákona č. 317/2009 Z. z.). Riaditeľ pri príprave rozvrhu hodín presne rozvrhne
predovšetkým základný úväzok pedagogického zamestnanca a osobitne určí hodiny priamej
vyučovacej činnosti alebo hodiny priamej výchovnej činnosti prevyšujúce tento základný
úväzok, ktoré sa budú považovať za prácu nadčas.
6. Zamestnanec je povinný pracovať nadčas, ak mu zamestnávateľ nariadil prácu nadčas v
súlade s právnymi predpismi. Zamestnávateľ vydá zamestnancovi príkaz na prácu nadčas v
primeranom časovom predstihu, ak tomu nebránia závažné prevádzkové dôvody. Za prácu
nadčas sa nepovažuje práca, ktorú zamestnávateľ zamestnancovi nenariadil ani ju neschválil.
7. Za hodinu práce nadčas patrí zamestnancovi hodinová sadzba jeho funkčného platu
zvýšená o 30%, a ak ide o deň nepretržitého odpočinku v týždni, zvýšená o 60% hodinovej
sadzby funkčného platu. Ak sa zamestnávateľ so zamestnancom dohodli na čerpaní
náhradného voľna za prácu nadčas, patrí mu príslušná časť funkčného platu a za každú hodinu
práce nadčas hodina náhradného voľna; zvýšenie podľa prvej vety zamestnancovi nepatrí. Ak
zamestnávateľ neposkytne zamestnancovi náhradné voľno počas troch kalendárnych
mesiacov alebo v inom dohodnutom čase po vykonaní práce nadčas, patrí zamestnancovi
zvýšenie podľa prvej vety (§ 19 zákona č. 553/2003 Z. z. o odmeňovaní niektorých
zamestnancov pri výkone práce vo verejnom záujme v znení neskorších predpisov (ďalej len
„zákon č. 553/2003 Z. z.“).
8. Ak zamestnanec prácu nadčas vykonáva v noci, v sobotu, v nedeľu alebo vo sviatok,
patria mu aj príplatky podľa § 16 až 18 zákona č. 553/2003 Z. z.. Tieto príplatky mu patria aj
vtedy, ak sa mu za prácu nadčas poskytlo náhradné voľno.
9. Riaditeľ, ktorý je štatutárnym orgánom, má funkčný plat určený s prihliadnutím na prácu
nadčas. Ostatným vedúcim zamestnancom za prácu nadčas patrí plat za prácu nadčas
v rozsahu ustanovenom § 19 zákona č. 553/2003 Z. z.
10. Pedagogickým zamestnancom škôl a školských zariadení sa poskytuje náhradné voľno
nasledovným spôsobom. V období, keď si PZ bude čerpať náhradné voľno, sa jeho základný
úväzok stanovený osobitným predpisom6) znižuje o počet hodín rovnajúci sa hodinám
nadčasovej práce, za ktorú si toto voľno čerpá (usmernenie MŠ SR zo dňa 29.12.2009 k práci
nadčas a poskytovaniu náhradného voľna za prácu nadčas zamestnancom škôl a školských
zariadení zverejnené na www.minedu.sk). Takýmto spôsobom sa PZ poskytuje náhradné
voľno aj v čase vedľajších prázdnin a letných prázdnin, vychádzajúc pritom z rozvrhu hodín
PZ (rozvrhnutia základného úväzku) stanoveného na príslušný polrok školského roka, resp. na
príslušný školský rok.
11. Nočná práca je práca vykonávaná v čase medzi 22,00 hodinou a 6,00 hodinou. Za hodinu
nočnej práce prislúcha zamestnancovi príplatok vo výške 25% hodinovej sadzby funkčného
12. Uložiť prácu nadčas alebo nočnú prácu môže zamestnávateľ len v súlade s § 97 a § 98
Zákonníka práce.
13. Náhradné voľno za prácu nadčas si môžu zamestnanci uplatniť najmä v čase školských
prázdnin, pokiaľ im bezprostredne nadriadený zamestnanec neumožní čerpanie náhradného
voľna v inom termíne.
14. Rozsah a podmienky práce nadčas určí zamestnávateľ po dohode so zástupcami
15. Zamestnávateľ je povinný viesť evidenciu pracovného času, práce nadčas, nočnej práce,
aktívnej časti a neaktívnej časti a pracovnej pohotovosti zamestnanca tak, aby bol
zaznamenaný začiatok a koniec časového úseku, v ktorom zamestnanec vykonával prácu
alebo mal nariadenú alebo dohodnutú pracovnú pohotovosť.
1. Dovolenka učiteľov vrátane riaditeľov škôl a ich zástupcov a vychovávateľov je najmenej 8 týždňov v kalendárnom roku.
2. Základná výmera ostatných zamestnancov je stanovená § 103 ods. 1 a 2 Zákonníka práce.
3. Výmeru dovolenky stanovenú § 103 ods. 1 až 3 Zákonníka práce môžu zamestnávatelia upraviť v kolektívnej zmluve zamestnávateľa v súlade s Kolektívnou zmluvou vyššieho stupňa na príslušný kalendárny rok pre zamestnávateľov, ktorí pri odmeňovaní postupujú podľa zákona č. 553/2003 Z. z.
4. Zamestnanec, ktorý počas nepretržitého trvania pracovného pomeru k tomu istému zamestnávateľovi vykonával u neho prácu aspoň 60 dní v kalendárnom roku, má nárok na dovolenku za kalendárny rok, prípadne na jej pomernú časť, ak pracovný pomer netrval nepretržite počas celého kalendárneho roka. Za odpracovaný deň sa považuje deň, v ktorom zamestnanec odpracoval prevažnú časť svojej zmeny. Časti zmien odpracované v rôznych dňoch sa nesčítajú.
5. Pomerná časť dovolenky je za každý celý kalendárny mesiac nepretržitého trvania toho istého pracovného pomeru jedna dvanástina (1/12) dovolenky za kalendárny rok.
6. Zamestnancovi, ktorému nevznikol nárok na dovolenku za kalendárny rok ani na jej pomernú časť, pretože nevykonával v kalendárnom roku u toho istého zamestnávateľa prácu aspoň 60 dní, patrí dovolenka za odpracované dni v dĺžke jednej dvanástiny (1/12) dovolenky za kalendárny rok za každých 21 odpracovaných dní v príslušnom kalendárnom roku.
7. Čerpanie dovolenky určuje zamestnávateľ po prerokovaní so zamestnancom podľa plánu dovoleniek určeného s predchádzajúcim súhlasom zástupcov zamestnancov tak, aby si zamestnanec mohol dovolenku vyčerpať spravidla vcelku a do konca kalendárneho roka. Pri určovaní dovolenky je potrebné prihliadať na úlohy školy alebo školského zariadenia a na
oprávnené záujmy zamestnanca. Zamestnávateľ je povinný určiť zamestnancovi čerpanie
aspoň štyroch týždňov dovolenky v kalendárnom roku, ak má na ne nárok, a ak určeniu
čerpania dovolenky nebránia prekážky v práci na strane zamestnanca.
8. Ak si zamestnanec nemôže dovolenku vyčerpať v kalendárnom roku z naliehavých prevádzkových dôvodov alebo preto, že zamestnávateľ neurčí jej čerpanie, alebo pre prekážky v práci, je zamestnávateľ povinný poskytnúť ju zamestnancovi tak aby sa skončila najneskôr do konca budúceho kalendárneho roka. Zamestnávateľ je povinný určiť zamestnancovi čerpanie aspoň štyroch týždňov dovolenky v kalendárnom roku, ak má na ne nárok a ak určeniu dovolenky nebránia prekážky v práci na strane zamestnanca. Ak si zamestnankyňa (zamestnanec) nemôže vyčerpať dovolenku pre čerpanie rodičovskej dovolenky ani do konca budúceho kalendárneho roka, poskytne jej zamestnávateľ nevyčerpanú dovolenku po skončení rodičovskej dovolenky.
9. Ak sa poskytuje dovolenka v niekoľkých častiach, musí byť aspoň jedna časť najmenej dva týždne, ak sa zamestnanec so zamestnávateľom nedohodne inak. Deň nástupu dovolenky je riaditeľ školy alebo školského zariadenia povinný oznámiť zamestnancom bez zbytočného prieťahu po určení plánu dovoleniek aspoň 14 dní pred nástupom dovolenky. So súhlasom zamestnanca sa môže táto lehota skrátiť.
10. V pláne čerpania dovoleniek sa zabezpečí, aby pedagogickí zamestnanci škôl a školských zariadení, ktoré nie sú v prevádzke v čase letných prázdnin, čerpali prevažnú časť dovolenky v tomto čase. Obdobný postup sa zabezpečí aj u riaditeľov a ich zástupcov, ktorých prítomnosť v škole alebo v školskom zariadení v čase letných prázdnin sa vyžaduje len vo výnimočných prípadoch a v najnevyhnutnejšom rozsahu. Pedagogickým zamestnancom, ktorí v čase letných prázdnin zabezpečujú nevyhnutné potrebné práce, sa určuje čerpanie dovolenky v čase zimných alebo jarných prázdnin, prípadne v čase prerušenia prevádzky školy alebo školského zariadenia.
11. V školských zariadeniach s celoročnou prevádzkou sa poskytuje dovolenka pedagogickým zamestnancom počas celého kalendárneho roka tak, aby bola zabezpečená prevádzka týchto zariadení aj v čase letných prázdnin. Čerpanie dovoleniek týchto zamestnancov sa realizuje predovšetkým v čase, keď je prevádzka školského zariadenia prerušená alebo obmedzená.
12. Riaditeľ školy alebo riaditeľ školského zariadenia môže zamestnancovi v súlade s § 113 ods. 1 Zákonníka práce určiť čerpanie dovolenky, aj keď do nástupu na dovolenku nesplnil podmienky na vznik nároku na dovolenku v zmysle § 101 Zákonníka práce, ak možno predpokladať, že zamestnanec tieto podmienky splní do konca kalendárneho roka alebo do skončenia pracovného pomeru.
13. Zamestnanec je povinný vrátiť vyplatenú náhradu mzdy za dovolenku alebo jej časť, na ktorú stratil nárok alebo na ktorú mu nárok nevznikol.
14. V prípade, že zamestnanec nemôže čerpať dovolenku v čase prázdnin ani v zmysle § 113 ods. 1 Zákonníka práce, poverí ho riaditeľ školy alebo riaditeľ školského zariadenia výkonom prác súvisiacich s jeho pracovnou zmluvou a potrebami školy alebo školského zariadenia.
15. Zamestnanec je povinný včas oznámiť riaditeľovi školy alebo školského zariadenia skutočnosti, ktoré majú význam pre určenie nástupu dovolenky na zotavenie a včas navrhnúť termín nástupu dovolenky alebo jeho zmenu.
16. Pred nástupom na dovolenku je zamestnanec povinný požiadať zamestnávateľa o poskytnutie dovolenky na predpísanom tlačive o čerpaní dovolenky a na dovolenku nastúpiť až po jej schválení riaditeľom školy alebo riaditeľom školského zariadenia.
17. Zamestnanca môže zamestnávateľ odvolať z dovolenky len na plnenie úloh súvisiacich s dojednaným druhom práce v pracovnej zmluve. Odvolať zamestnanca z dovolenky môže zamestnávateľ na plnenie inej práce ako bola dohodnutá, ak je to potrebné na odvrátenie mimoriadnej udalosti alebo na zmiernenie jej bezprostredných následkov (§ 55 ods. 4 Zákonníka práce).
18. Zamestnávateľ je povinný nahradiť zamestnancovi náklady, ktoré mu bez jeho zavinenia vznikli preto, že zamestnávateľ mu zmenil čerpanie dovolenky, alebo ho odvolal z dovolenky.
19. Dodatková dovolenka sa poskytuje zamestnancom škôl a školských zariadení v rozsahu a za podmienok ustanovených § 106 Zákonníka práce.
20. Zamestnancovi patrí za vyčerpanú dovolenku náhrada platu vo výške jeho funkčného platu.
21. Náhradu platu za nevyčerpanú dovolenku možno zamestnancovi poskytnúť len vtedy, ak nemohol vyčerpať dovolenku z dôvodu skončenia pracovného pomeru.
22. Za dovolenku alebo jej časť, ktorú zamestnanec nemohol vyčerpať, patrí zamestnancovi náhrada platu vo výške jeho funkčného platu.
23. Zamestnávateľ a zástupca zamestnancov sa dohodli, že zamestnanec má právo čerpať 2 dni náhradného voľna/ svadba, pohreb, sťahovanie/ počas kalendárneho roka podľa svojej potreby na riešenie nevyhnutných osobných problémov.
24. Počas školského roka môže zamestnanec čerpať len dovolenku. Náhradné voľno, ktoré mu vzniklo za prácu nadčas (čl. 15 a príloha č. 2 tohto Pracovného poriadku) môže čerpať počas tzv. vedľajších prázdnin tzn. v období Vianočných a Veľkonočných sviatkov, polročných prázdnin, pamiatky zosnulých a podobne. Takého náhradné voľno je plateným voľnom.
1. Pri odmeňovaní zamestnancov sa postupuje podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a NV č. 341/2004 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní.
2. Zamestnávateľ poskytuje zamestnancovi plat podľa zákona č. 553/2003 Z. z., všeobecne záväzných právnych predpisov vydaných na vykonanie tohto zákona, zákona č. 552/2003 Z. z. a v ich rámci podľa kolektívnej zmluvy, pracovnej zmluvy alebo vnútorného predpisu.
3. Zamestnávateľ je povinný prideľovať zamestnancom prácu podľa pracovnej zmluvy. Zamestnancovi prislúcha za vykonanú prácu plat. Platom je peňažné plnenie poskytované zamestnancovi za prácu. Za plat sa nepovažuje náhrada za pracovnú pohotovosť, náhrada za pohotovosť a plnenia poskytované zamestnancovi podľa osobitných predpisov v súvislosti s vykonávaním pracovných činností, najmä odstupné, odchodné a cestovné
4. Funkčný plat zamestnanca je súčet tarifného platu, zvýšenia tarifného platu podľa § 7 ods.
7 a8 zákona č. 553/2003 Z. z. a príplatkov určených mesačnou sumou podľa § 4 ods. 1 písm.
c) až j) zákona č. 553/2003 Z. z. Funkčný plat je aj plat pri vykonávaní inej práce alebo plat
poskytovaný podľa § 30 ods. 3 a § 32a ods. 1 zákona č. 553/2003 Z. z. Funkčný plat na účely
tohto zákona je aj osobný plat určený zamestnancovi podľa § 7a zákona č. 553/2003 Z. z.
5. Zamestnávateľ zaradí zamestnanca, s výnimkou PZ a OZ, do platovej triedy podľa
najnáročnejšej pracovnej činnosti, z hľadiska jej zložitosti, zodpovednosti, fyzickej záťaže
a psychickej záťaže, ktorú má vykonávať podľa druhu práce dohodnutého v pracovnej
zmluve, a podľa splnenia kvalifikačných predpokladov, ktoré sú potrebné na jej vykonávanie
6. Zamestnávateľ zaradí vedúceho zamestnanca do platovej triedy podľa najnáročnejšej
činnosti ním vykonávanej najmenej do platovej triedy, do ktorej je zaradená najnáročnejšia
pracovná činnosť vykonávaná v ním riadenom organizačnom útvare. Rovnako sa postupuje,
ak ide o vedúceho zamestnanca, ktorý je štatutárnym orgánom zamestnávateľa. To neplatí,
pre vedúceho PZ a vedúceho OZ, ktorí sa zaraďujú do platovej triedy podľa odseku 7.
7. PZ, OZ, vedúci pedagogický zamestnanec a vedúci odborný zamestnanec sa do platovej
triedy zaraďujú podľa dosiahnutého kariérového stupňa v súlade s § 27 zákona č. 317/2009 Z.
z. a v závislosti od dosiahnutého stupňa vzdelania.
8. Zamestnanca, ktorý má vykonávať pracovné činnosti remeselné, manuálne alebo
manipulačné s prevahou fyzickej práce, môže zamestnávateľ výnimočne zaradiť do 6.
platovej triedy alebo do 7. platovej triedy podľa ním vykonávanej najnáročnejšej pracovnej
činnosti, ak na jej vykonávanie podľa rozhodnutia zamestnávateľa stačí stredné vzdelanie
v príslušnom učebnom odbore a najmenej päť rokov odbornej praxe.
9. Pri zaradení zamestnanca do platovej triedy zamestnávateľ neprihliada na dosiahnutý
vyšší stupeň vzdelania alebo na iný druh osobitného kvalifikačného predpokladu, ako je
stupeň vzdelania alebo druh osobitného kvalifikačného predpokladu, ktoré sú v katalógu
alebo v osobitnom predpise7) ustanovené pre ním vykonávanú najnáročnejšiu pracovnú
činnosť; to neplatí pre PZ, OZ, vedúceho PZ a vedúceho OZ, ktorí sa do platovej triedy
zaraďujú podľa dosiahnutého kariérového stupňa podľa odseku 7. Na vedúceho PZ a na
vedúceho OZ sa odsek 6 tohto článku nevťahuje.
10. Zamestnávateľ určí dĺžku započítanej praxe zamestnanca a v závislosti od nej ho zaradí
do jedného z 12 platových stupňov. To neplatí pre PZ a OZ.
11. Zamestnancovi zaradenému do platovej triedy podľa ods. 5 a 6 patrí tarifný plat v sume
platovej tarify ustanovenej pre platovú triedu a platový stupeň, do ktorých je zaradený, podľa
základnej stupnice platových taríf (príloha č. 3 zákona č. 553/2003 Z. z.) To neplatí pre PZ
a OZ. Tarifný plat PZ a OZ sa určí podľa § 7 ods. 9 až 13 zákona č. 553/2003 Z. z. Rovnako
sa postupuje aj u vedúceho PZ a vedúceho OZ.
12. PZ a OZ patrí tarifný plat, ktorý je súčtom platovej tarify priznanej podľa § 7 ods. 10
zákona č. 553/2003 Z. z. (ods. 15) a sumy zvýšenia platovej tarify podľa § 7 ods. 11 zákona č.
553/2003 Z. z. (ods. 16) v závislosti od dĺžky započítanej praxe. Rovnako sa postupuje aj
u vedúceho PZ a vedúceho OZ.
13. Zamestnávateľ zaradí PZ a OZ do pracovnej triedy jeden alebo pracovnej triedy dva.
14. Zamestnávateľ zaradí do pracovnej triedy dva PZ, ktorý vykonáva pedagogickú činnosť
v špeciálnej škole, špeciálnej triede, špeciálnom výchovnom zariadení alebo v školskom
výchovno-vzdelávacom zariadení pre deti so zdravotným znevýhodnením.
15. Zamestnávateľ zaradí do pracovnej triedy dva OZ, ktorý vykonáva odbornú činnosť
podľa osobitného predpisu (§ 4 a §19 až 24 zákona č. 317/2009 Z. z.)
16. PZ a OZ patrí platová tarifa podľa prílohy č. 7 k zákonu č. 553/2003 Z. z. v závislosti od
platovej triedy, do ktorej je zaradený.
17. Platová tarifa sa PZ a OZ s účinnosťou od 1. januára príslušného kalendárneho roka
zvyšuje o 1% za každý celý rok započítanej praxe dosiahnutej k 31. decembru bežného
kalendárneho roka až do 16 rokov započítanej praxe. Za každý celý rok započítanej praxe od
17 rokov až do 32 rokov sa platová tarifa zvyšuje o 0,5%.
18. Pri zvýšení platovej tarify podľa § 28 ods. 1 zákona č. 553/2003 Z. z. suma zvýšenia
platovej tarify sa vypočíta ako súčin zvýšenej platovej tarify a percentuálneho zvýšenia za
celé roky započítanej praxe dosiahnutej k 31. decembru bežného kalendárneho roka.
19. Pri určení započítanej praxe PZ a OZ na účely zvýšenia platovej tarify podľa § 7 ods. 11
zákona č. 553/2003 Z. z. sa postupuje podľa § 6 ods. 2 až 5 zákona č. 553/2003 Z. z.
20. Riaditeľovi, ktorý je štatutárnym orgánom, určí plat podľa § 4 zákona č. 553/2003 Z. z.,
ten, kto ho do funkcie ustanovil (§ 26 ods. 1 zákona č. 553/2003 Z. z.).
21. Zamestnávateľ môže zamestnancovi, okrem PZ a OZ, určiť tarifný plat podľa príslušnej
stupnice platových taríf v rámci rozpätia najnižšej platovej tarify a najvyššej platovej tarify,
do ktorej ho zaradil, nezávisle od dĺžky započítanej praxe. Takto určený tarifný plat nesmie
byť nižší, ako by bol tarifný plat určený podľa zaradenia do platového stupňa.
22. Okruh pracovných činností vykonávaných zamestnancami, ktorým sa tarifný plat určí
podľa odseku 20, dohodne zamestnávateľ v kolektívnej zmluve alebo ich vymedzí vo
vnútornom predpise (napr. administratívne činnosti vykonávané s prevahou duševnej práce,
odborné činnosti vykonávané s prevahou duševnej práce, pracovné činnosti vykonávané
s prevahou duševnej práce a pod.).
23. Vedúcemu zamestnancovi patrí príplatok za riadenie podľa § 8 zákona č. 553/2003 Z. z.
v závislosti od stupňa riadenia a pôsobnosti zamestnávateľa v rozsahu ustanovenom v prílohe
č. 6 zákona č. 553/2003 Z. z.
24. Riaditeľovi školy alebo školského zariadenia s právnou subjektivitou patrí príplatok za
riadenie z I. stupňa riadenia v závislosti od pôsobnosti organizácie v rámci rozpätia
ustanovenom v prílohe č. 6 zákona č. 553/2003 Z. z.
25. Riaditeľovi školy alebo školského zariadenia bez právnej subjektivity patrí príplatok za
riadenie z II.a stupňa riadenia v závislosti od pôsobnosti organizácie v rámci rozpätia
26. Zamestnancovi školy alebo školského zariadenia na ocenenie mimoriadnych osobných
pracovných povinností môže zamestnávateľ priznať osobný príplatok až do výšky 100%
platovej tarify najvyššieho platového stupňa platovej triedy, do ktorej je zamestnanec
zaradený a u PZ a OZ až do výšky 100% z platovej tarify platovej triedy a pracovnej triedy,
do ktorej je zaradený, zvýšenej o 24%.
27. O priznaní osobného príplatku určeného podľa ods. 25, jeho zvýšení, znížení alebo
odobratí rozhoduje zamestnávateľ na základe písomného návrhu príslušného vedúceho
28. Zamestnávateľ môže poskytnúť zamestnancom odmenu za podmienok stanovených v §
20 zákona č. 553/2003 Z. z.
29. PZ, ktorý vykonáva činnosť triedneho učiteľa, patrí príplatok za výkon špecializovanej
činnosti v sume 5 % platovej tarify platovej triedy a pracovnej triedy, do ktorej je zaradený,
zvýšenej o 24 %, ak túto činnosť vykonáva v jednej triede, alebo v sume 10 % platovej tarify
platovej triedy a pracovnej triedy, do ktorej je zaradený, zvýšenej o 24 %, ak túto činnosť
vykonáva v dvoch triedach alebo vo viacerých triedach.
30. PZ a OZ, ktorý vykonáva činnosť uvádzajúceho PZ alebo uvádzajúceho OZ, patrí
príplatok za výkon špecializovanej činnosti v sume 4 % platovej tarify platovej triedy a
pracovnej triedy, do ktorej je zaradený, zvýšenej o 24 %, ak túto činnosť vykonáva u jedného
začínajúceho PZ alebo jedného začínajúceho OZ, alebo v sume 8 % platovej tarify platovej
triedy a pracovnej triedy, do ktorej je zaradený, zvýšenej o 24 %, ak túto činnosť vykonáva u
dvoch alebo u viacerých začínajúcich PZ alebo začínajúcich OZ.
31. Príplatok za výkon špecializovaných činností podľa odsekov 1 a 2 sa určí pevnou sumou
zaokrúhlenou na 50 eurocentov nahor.
32.Príplatok za činnosť triedneho učiteľa sa určuje na školský rok.
33. Zamestnávateľ písomne oznámi zamestnancovi výšku a zloženie funkčného platu pri
uzatvorení pracovnej zmluvy, pri zmene druhu práce alebo pri úprave funkčného platu.
34. Zamestnávateľ je povinný zabezpečiť ochranu údajov o plate, o náležitostiach s ním
súvisiacich a iných peňažných náležitostiach zamestnancov; tým nie je dotknutá povinnosť
poskytnúť údaje o plate, o náležitostiach s ním súvisiacich a o iných peňažných náležitostiach,
ak tak ustanoví osobitný zákon7)
7) Napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov
(zákon a o slobode informácií) v znení neskorších predpisov.
35. Zamestnancovi, ktorý má pracovný čas rozvrhnutý tak, že prácu vykonáva striedavo vo
viacerých pracovných zmenách (napr. učitelia materských škôl s celodennou prevádzkou)
alebo v nepretržitej prevádzke patrí príplatok za zmennosť mesačne v rámci rozpätia 2,1% až
16,7 % platovej tarify prvého platového stupňa prvej platovej triedy základnej stupnice
platových taríf uvedenej v prílohe č. 3 zákona č. 553/2003 Z. z. Výšku príplatku v rámci
uvedeného rozpätia si stanoví zamestnávateľ vo svojom pracovnom poriadku, vnútornom
predpise a podobne.
1. Plat sa vypláca zamestnancovi v peniazoch. V inom druhu plnenia alebo v cudzej mene možno plat vyplácať len, ak to umožňuje ZP alebo iný právny predpis.
2. Plat sa vypláca v pracovnom čase a na pracovisku, ak sa v pracovnej zmluve nedohodlo inak. Ak sa zamestnanec nemôže dostaviť po výplatu platu z vážnych dôvodov, prípadne ak pracuje na vzdialenom pracovisku, zašle mu zamestnávateľ plat v deň určený pre jeho výplatu, prípadne najneskôr v najbližší nasledujúci pracovný deň na svoje náklady a nebezpečenstvo, pokiaľ sa nedohodnú inak.
3. Pri vyúčtovaní platu je zamestnávateľ povinný vydať zamestnancovi písomný doklad obsahujúci údaje o jednotlivých zložkách platu a o vykonaných zrážkach a o celkovej cene práce. Údaje o celkovej cene práce tvorí súčet platu a úhrady poistného na zdravotné a nemocenské poistenie, dôchodkové zabezpečenie a príspevku na poistenie v nezamestnanosti platených zamestnávateľom.
4. Na žiadosť zamestnanca predloží zamestnávateľ zamestnancovi na nazretie doklady, na základe ktorých mu bol plat vypočítaný.
5. Zamestnanec môže na prijatie platu písomne splnomocniť inú osobu. Bez písomného splnomocnenia možno vyplatiť plat inej osobe ako zamestnancovi, len ak tak ustanovuje osobitný predpis.
6. Zamestnávateľ je povinný poukázať plat alebo časť určenú zamestnancom na ním určený účet v banke alebo v pobočke zahraničnej banky v SR, ak o to zamestnanec písomne požiada alebo ak sa zamestnávateľ so zamestnancom na takomto postupe dohodne tak, aby určená suma v peňažných prostriedkoch mohla byť pripísaná na tento účet najneskôr v deň určený na výplatu. Ak o to zamestnanec požiada, môže zamestnávateľ časti platu určené zamestnancom zasielať na viac účtov, ktoré si zamestnanec sám určil.
1. Zrážky z platu môže zamestnávateľ vykonať len na základe dohody so zamestnancom o zrážkach z platu. Inak môže zamestnávateľ vykonať zrážky z platu len v prípadoch určených § 131 ZP.
2. Po vykonaní zrážok podľa ods. 1 môže zamestnávateľ zraziť z platu len zrážky z platu
uvedené § 131 ods. 2 Zákonníka práce.
3. Ďalšie zrážky z platu, ktoré presahujú rámec zrážok uvedených v ods. 1 a 2, môže
zamestnávateľ vykonávať len na základe písomnej dohody so zamestnancom o zrážkach
z platu, alebo ak povinnosť zamestnávateľa vykonávať zrážky z platu a iných príjmov
zamestnanca vyplýva z osobitného predpisu.
1. Prekážky v práci sú skutočnosti, ktoré bránia zamestnancovi vo výkone práce v určenom a rozvrhnutom pracovnom čase, s ktorým sa spájajú dôsledky ustanovené v právnych predpisoch
(napr. § 136 – 141 a, § 144 ZP)
2. Prekážky v práci a náhradu platu pri prekážkach v práci na strane zamestnanca upravujú ustanovenia § 136 až 145 Zákonníka práce. Ak je prekážka v práci zamestnancovi školy alebo školského zariadenia vopred známa, je povinný včas požiadať riaditeľa školy alebo riaditeľa školského zariadenia o poskytnutie pracovného voľna. Inak je zamestnanec povinný upovedomiť zamestnávateľa o prekážke v práci a o jej predpokladanom trvaní bez zbytočného odkladu (§ 144 ods. 1 Zákonníka práce).
3. Prekážku v práci a jej trvanie je zamestnanec povinný zamestnávateľovi preukázať. Príslušné zariadenie je povinné potvrdiť mu doklad o existencii prekážky v práci a o jej trvaní. Ak má zamestnanec nárok na pracovné voľno bez náhrady platu, zamestnávateľ je povinný mu umožniť nadpracovanie zameškaného času, ak k tomu nebránia vážne prevádzkové dôvody (§ 144 ods. 2 Zákonníka práce). Pracovné voľno zamestnávateľ zamestnancovi neposkytne, ak zamestnanec môže svoju záležitosť vybaviť mimo pracovného času.
4. Ak zamestnanec nemôže vykonávať prácu pre dôležité osobné prekážky v práci stanovené § 141 Zákonníka práce, zamestnávateľ mu poskytne pracovné voľno s náhradou platu alebo bez náhrady platu v rozsahu nevyhnutne potrebnom, resp. najvyššie prípustnom stanovenom § 141 ods. 1 a 2 ZP.
5. Zamestnávateľ ospravedlní neprítomnosť zamestnanca v práci za čas jeho práceneschopnosti pre chorobu alebo úraz, počas materskej dovolenky a rodičovskej dovolenky (§ 166 Zákonníka práce), karantény, ošetrovania chorého člena rodiny a počas starostlivosti o dieťa mladšie ako 10 rokov, ktoré nemôže byť z vážnych dôvodov v starostlivosti detského výchovného zariadenia alebo školy,
v ktorých starostlivosti dieťa inak je, alebo ak osoba, ktorá sa inak stará o dieťa, ochorela, alebo sa jej nariadila karanténa (karanténne opatrenie), prípadne sa podrobila vyšetreniu alebo ošetreniu v zdravotníckom zariadení, ktoré nebolo možné zabezpečiť mimo pracovného času zamestnanca.
Za tento čas nepatrí zamestnancovi náhrada platu, ak osobitný predpis neustanovuje inak.(§ 141 ods. 1 Zákonníka práce).
6. Ďalšie pracovné voľno môže riaditeľ školy alebo riaditeľ školského zariadenia zamestnancovi poskytnúť v odôvodnených prípadoch, alebo aj z iných vážnych dôvodov, predovšetkým na vybavenie dôležitých osobných, rodinných a iných vecí, ktoré nemožno vybaviť mimo pracovného času. V týchto prípadoch sa neposkytuje náhrada platu.
7. Hodiny vyučovacej činnosti a hodiny výchovnej činnosti plánované podľa rozvrhu hodín, ktoré zamestnanec neodpracoval z dôvodu prekážky na strane zamestnávateľa sa započítavajú do plnenia základného úväzku pedagogického zamestnanca.
8. Zamestnávateľ poskytne zamestnancovi pracovné voľno na nevyhnutne potrebný pracovný čas na výkon verejných funkcií, občianskych povinností a iných úkonov vo všeobecnom záujme, ak túto činnosť nemožno vykonať mimo pracovného času. Pracovné voľno poskytne zamestnávateľ bez náhrady platu, ak Zákonník práce, osobitný predpis alebo kolektívna zmluva zamestnávateľa neustanovuje inak alebo ak sa zamestnávateľ so zamestnancom nedohodne inak.
9. Zamestnávateľ uvoľní zamestnanca dlhodobo na výkon verejnej funkcie a výkon odborovej funkcie. Náhrada platu od zamestnávateľa, u ktorého je v pracovnom pomere, mu nepatrí.
10. Verejná funkcia, občianska povinnosť a iný úkon vo všeobecnom záujme je na účely Zákonníka práce činnosť, o ktorej to ustanovuje Zákonník práce alebo osobitný predpis.
11. Účasť na ďalšom vzdelávaní, v ktorom má zamestnanec získať predpoklady ustanovené právnymi predpismi alebo splniť požiadavky nevyhnutné na riadny výkon práce dohodnuté v pracovnej zmluve, je prekážkou v práci na strane zamestnanca.
12. Zamestnávateľ môže poskytovať zamestnancovi v súlade s § 140 Zákonníka práce pracovné voľno a náhradu platu vo výške jeho funkčného platu, najmä ak je predpokladané zvýšenie kvalifikácie v súlade s potrebou zamestnávateľa. Zvýšenie kvalifikácie je aj jej získanie alebo rozšírenie.
Pracovné voľno poskytne zamestnávateľ najmenej:
v rozsahu potrebnom na účasť na vyučovaní ,
dva (2) dni na prípravu a vykonanie každej skúšky,
päť (5) dní na prípravu a vykonanie záverečnej skúšky, maturitnej skúšky a absolutória,
desať (10) dní na vypracovanie a obhajobu záverečnej a diplomovej práce.
Za pracovné voľno poskytnuté zamestnancovi na vykonanie opravnej skúšky nepatri náhrada mzdy.
13. Zamestnávateľ môže so zamestnancom uzatvoriť dohodu, ktorou sa zamestnávateľ zaväzuje umožniť zamestnancovi zvýšenie kvalifikácie poskytovaním pracovného voľna, náhrady platu a úhrady ďalších nákladov spojených so štúdiom, a zamestnanec sa zaväzuje zotrvať po skončení štúdia u zamestnávateľa určitý čas v pracovnom pomere alebo mu uhradiť náklady spojené so
štúdiom, a to aj vtedy, keď zamestnanec skončí pracovný pomer pred skončením štúdia. Dohoda sa musí uzatvoriť písomne, inak je neplatná.
14. Podmienky a náležitosti dohody upravuje § 155 ods. 2 až 6. Zákonníka práce.
15. Účasť zamestnanca v čase vyučovania na akciách usporiadaných ústredne riadenými organizáciami MŠ SR (Štátny pedagogický ústav, metodicko-pedagogické centrá, Štátny inštitút odborného vzdelávania, školské výpočtové strediská a podobne), krajským školským úradom
alebo zriaďovateľom, najmä s cieľom prehlbovať si kvalifikáciu na výkon práce dohodnutej v pracovnej zmluve, je výkon práce, za ktorý patrí zamestnancovi plat.
16. Zamestnávateľ je povinný poskytnúť zamestnancovi pracovné voľno z týchto dôvodov a v tomto rozsahu:
vyšetrenie alebo ošetrenie zamestnanca s náhradou mzdy najviac na 7 dní v kalendárnom roku, ak vyšetrenie alebo ošetrenie nebolo možné vykonať mimo pracovného času,
narodenie dieťaťa manželke zamestnanca – pracovné voľno s náhradou mzdy sa poskytne na nevyhnutné potrebný čas na prevoz manželky do zdravotníckeho zariadenia a späť,
sprevádzanie rodinného príslušníka do zdravotníckeho zariadenia a vyšetrenie alebo ošetrenie – pracovné voľno s náhradou mzdy iba na nevyhnutne potrebný čas, najviac na sedem (7) dní v kalendárnom roku,
úmrtie rodinného príslušníka – pracovné voľno s náhradou mzdy počas dvoch (2) dní pri úmrtí manžela alebo dieťaťa a na ďalší deň na účasť na pohrebe týchto osôb, jeden (1) deň na pohrebe rodiča alebo súrodenca zamestnanca, rodiča a súrodenca jeho manžela, ako aj manžela súrodenca zamestnanca, prarodiča alebo vnuka zamestnanca,
svadba – pracovné voľno s náhradou mzdy sa poskytne na jeden (1) deň na účasť na vlastnej svadbe a pracovné voľno bez náhrady mzdy sa poskytne na účasť na svadbe dieťaťa a rodiča zamestnanca,
meškanie pravidelnej verejnej dopravy – pracovné voľno bez náhrady mzdy sa poskytne na nevyhnutne potrebný čas, ak nemohol zamestnanec dosiahnuť miesto pracoviska iným primeraným spôsobom,
presťahovanie zamestnanca – pracovné voľno bez náhrady mzdy najviac na jeden (1) deň pri sťahovaní v tej istej obci a pri sťahovaní do inej obce na dva (2) dni,
vyhľadanie nového miesta pred skončením pracovného pomeru – pracovné voľno bez náhrady mzdy sa poskytne na nevyhnutne potrebný čas, najviac na jeden poldeň v týždni počas výpovednej lehoty.
17. Zamestnávateľ je povinný ospravedlniť neprítomnosť zamestnanca v práci za čas jeho účasti na štrajku. V takomto prípade však zamestnancovi nepatrí mzda ani náhrada mzdy. V prípade, že súd rozhodne o nezákonnosti štrajku, sa takto strávený čas považuje za neospravedlnenú neprítomnosť zamestnanca v práci.
18. Zamestnávateľ poskytne zamestnancovi pracovné voľno na nevyhnutne potrebný čas s náhradou mzdy v sume jeho priemerného zárobku a to v prípade, ak sa zamestnanec zúčastní na:
rekondičných pobytoch,
povinných lekárskych prehliadkach,
vzdelávaní ako zástupca zamestnancov.
19. Zamestnávateľ ďalej poskytne zamestnancovi pracovné voľno s náhradou mzdy v sume jeho priemerného zárobku:
na účasť na darovaní krvi,
aferéze a darovaní ďalších biologických materiálov.
Pracovné voľno patrí na nevyhnutne potrebný čas a to za čas cesty k odberu a späť a za čas na zotavenie po odbere, pokiaľ tieto skutočnosti zasahujú do pracovného času zamestnanca. Lekár môže predĺžiť čas na zotavenie po odbere, najviac po dobu zasahujúcu do pracovného času v rámci 96 hodín od nástupu cesty k odberu. Ak nedôjde k odberu, poskytne sa pracovné voľno s náhradou mzdy v sume jeho priemerného zárobku len za preukázaný nevyhnutne potrebný čas neprítomnosti v práci.
1. Poskytovanie cestovných náhrad, náhrad výdavkov a iných plnení pri pracovných cestách, pri dočasnom pridelení na výkon práce k inej právnickej osobe alebo fyzickej osobe, pri vzniku pracovného pomeru alebo obdobného pracovného vzťahu a pri výkone práce v zahraničí upravuje zákon č. 283/2002 Z. z. o cestovných náhradách v znení zákona č. 81/2005 Z. z. (ďalej len „zákon č. 283/2002 Z. z.“).
2. Pracovná cesta podľa tohto zákona je čas od nástupu zamestnanca na cestu na výkon práce do iného miesta, ako je jeho pravidelné pracovisko, vrátane výkonu práce v tomto mieste do skončenia tejto cesty. Pracovná cesta podľa tohto zákona je aj cesta, ktorá trvá od nástupu osoby uvedenej v § 1 ods. 2 zákona na cestu na plnenie činností pre ňu vyplývajúcich z osobitného postavenia vrátane výkonu činností do skončenia tejto cesty.
3. Zahraničná pracovná cesta podľa tohto zákona je čas pracovnej cesty (§2 ods. 1 zákona 283/2002 Z. z.) v zahraničí vrátane výkonu práce v zahraničí do ukončenia tejto cesty.
4. Zamestnávateľ vysielajúci zamestnanca na pracovnú cestu písomne určí miesto jej nástupu, miesto výkonu práce, čas trvania, spôsob dopravy a miesto skončenia pracovnej cesty; môže určiť aj ďalšie podmienky pracovnej cesty. Zamestnávateľ je pritom povinný prihliadať na oprávnené záujmy zamestnanca.
5. Zamestnancovi vyslanému na pracovnú cestu patrí náhrada preukázaných cestovných výdavkov, náhrada preukázaných výdavkov za ubytovanie, stravné, náhrada preukázaných potrebných vedľajších výdavkov, náhrada preukázaných cestovných výdavkov za cesty na návštevu jeho rodiny do miesta trvalého pobytu alebo medzi zamestnávateľom a zamestnancom vopred dohodnutého pobytu rodiny, ak pracovná cesta trvá viac ako 7 po sebe nasledujúcich kalendárnych dní, a to každý týždeň, ak nie je v kolektívnej zmluve, prípadne v pracovnej zmluve alebo v inej
písomnej dohode so zamestnancom dohodnutá táto náhrada za dlhší čas, najdlhšie však za 1 mesiac.
6. Zamestnanec je povinný do 10 pracovných dní po dni skončenia pracovnej cesty predložiť zamestnávateľovi písomné doklady potrebné na vyúčtovanie pracovnej cesty a tiež vrátiť nevyúčtovaný preddavok. Zamestnávateľ môže zamestnancom, ktorým častá zmena pracoviska vyplýva z osobitnej povahy povolania, vo vnútornom predpise určiť dlhší čas na predloženie písomných dokladov potrebných na vyúčtovanie pracovnej cesty a vrátenie nevyúčtovaného preddavku, najdlhšie však do 30 kalendárnych dní po dni skončenia pracovnej cesty.
7. Zamestnávateľ je povinný do 10 pracovných dní odo dňa predloženia písomných dokladov vykonať vyúčtovanie pracovnej cesty zamestnanca a uspokojiť jeho nároky. Zamestnávateľ môže zamestnancom, ktorým častá zmena pracoviska vyplýva z osobitnej povahy povolania, vo vnútornom predpise určiť dlhší čas na vyúčtovanie pracovnej cesty, najdlhšie však do 30 kalendárnych dní od dňa predloženia písomných dokladov.
8. Čas, ktorý na pracovnej ceste spadá do pracovného času zamestnanca, strávený bez jeho zavinenia inak, ako plnením pracovných úloh, sa na účely zákona č. 283/2002 Z. z. považuje za výkon práce.
9.Na zahraničnú pracovnú cestu vysiela zamestnanca štatutárny orgán zamestnávateľa.
1. Zamestnávateľ v rozsahu svojej pôsobnosti je povinný sústavne zaisťovať bezpečnosť a
ochranu zdravia zamestnancov pri práci (ďalej len BOZP) a na ten účel vykonávať potrebné
opatrenia vrátane zabezpečovania prevencie, potrebných prostriedkov a vhodného systému na
riadenie ochrany práce. V záujme toho je povinný najmä:
a/ písomne vypracovať koncepciu politiky BOZP obsahujúcu zásadné zámery, ktoré sa majú
dosiahnuť v oblasti BOZP a program realizácie tejto koncepcie, ktorý bude obsahovať najmä
postup, prostriedky a spôsob jej vykonania,
b/ zaraďovať zamestnancov na výkon práce so zreteľom na ich zdravotný stav, schopnosti
a kvalifikačné predpoklady,
c/ pravidelne, zrozumiteľne a preukázateľne oboznamovať každého zamestnanca s právnymi
a ostatnými predpismi na zaistenie BOZP, so zásadami bezpečného správania na pracovisku
a s bezpečnými pracovnými postupmi a overovať ich znalosť,
d/ vypracovať zoznam poskytovaných osobných ochranných pracovných prostriedkov
(OOPP) na základe posúdenia rizika a hodnotenia nebezpečenstiev vyplývajúcich
z pracovného procesu a pracovného prostredia,
e/ poskytovať zamestnancom, u ktorých to vyžaduje ochrana ich života alebo zdravia,
bezplatne OOPP,
f/ poskytovať zamestnancom pracovný odev a pracovnú obuv, ak pracujú v prostredí,
v ktorom odev alebo obuv podlieha mimoriadnemu opotrebovaniu alebo mimoriadnemu
znečisteniu,
h/ poskytovať zamestnancom umývacie, čistiace a dezinfekčné prostriedky na zabezpečenie
telesnej hygieny,
2. Ďalšie povinnosti zamestnávateľa v oblasti bezpečnosti a ochrany zdravia pri práci
upravuje osobitný zákon.9)
3. Zamestnanci majú právo na zaistenie bezpečnosti a ochrany zdravia pri práci, na
informácie o nebezpečenstvách vyplývajúcich z pracovného procesu a pracovného prostredia
a o opatreniach na ochranu pred ich účinkami.
4. Zamestnanci sú povinní pri práci dbať o svoju bezpečnosť a zdravie a o bezpečnosť a
zdravie osôb, ktorých sa ich činnosť týka. Sú povinní plniť úlohy v tejto oblasti, ktoré im
vyplývajú z osobitných predpisov a opatrení zamestnávateľa, prijatých na bezpečnosť a
ochranu zdravia a z opisu pracovných činností.
5. Právo odborového orgánu vykonávať kontrolu nad stavom bezpečnosti a ochrany zdravia
pri práci u zamestnávateľa upravuje § 149 Zákonníka práce.
6. Inšpekcia práce sa vykonáva podľa osobitného zákona8)
7. zákon č. 125/2006 Z. z. o inšpekcii práce a o zmene a doplnení niektorých zákonov v znení neskorších
8. zákon č. 283/2002 Z. z. o cestovných náhradách v znení neskorších predpisov.
9. zákon č. 152/1994 Z. z. o sociálnom fonde v znení neskorších predpisov.
1.Zamestnanci majú právo na zaistenie bezpečnosti a ochrany zdravia pri práci, na informácie o nebezpečenstvách vyplývajúcich z pracovného procesu a pracovného prostredia a o opatreniach na ochranu pred ich účinkami.
2. Zamestnanci sú povinní pri práci dbať o svoju bezpečnosť a zdravie a o bezpečnosť a zdravie osôb, ktorých sa ich činnosť týka. Sú povinní plniť úlohy v tejto oblasti, ktoré im vyplývajú z osobitných predpisov a opatrení zamestnávateľa, prijatých na bezpečnosť a ochranu zdravia a z opisu pracovných činností.
3. Právo odborového orgánu vykonávať kontrolu nad stavom BOZP u zamestnávateľa upravuje § 149 ZP.
4. Inšpekcia práve sa vykonáva podľa zákona č. 95/2000 Z. z. o inšpekcii práce v znení neskorších predpisov.
1. Pracovné podmienky a životné podmienky zamestnancov upravuje § 151 Zákonníka práce.
2. Zamestnávateľ utvára na zlepšovanie kultúry práce a pracovného prostredia primerané pracovné podmienky a stará sa o vzhľad a úpravu pracovísk, sociálnych zariadení a zariadení na osobnú hygienu.
3. Zamestnávateľ je povinný zabezpečovať zamestnancom vo všetkých zmenách stravovanie zodpovedajúce zásadám správnej výživy priamo na pracoviskách alebo v ich blízkosti. Túto povinnosť nemá voči zamestnancom vyslaným na pracovnú cestu. Zamestnávateľ zabezpečuje stravovanie podávaním jedného teplého hlavného jedla vrátane vhodného nápoja zamestnancovi v priebehu pracovnej zmeny vo vlastnom stravovacom zariadení, spravidla v zariadení školského stravovania, v stravovacom zariadení iného zamestnávateľa alebo prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, ak ich sprostredkuje u právnickej osoby alebo fyzickej osoby, ktorá má oprávnenie poskytovať stravovacie služby. Na účely stravovania sa za pracovnú zmenu považuje výkon práce dlhší ako 4 hodiny. Ak pracovná zmena trvá viac ako 11 hodín, zamestnávateľ môže zabezpečiť poskytnutie ďalšieho teplého hlavného jedla.
4. Zamestnávateľ prispieva na stravovanie vo výške najmenej 55 % ceny jedla, najviac však na každé jedlo do výšky 55 % stravného poskytovaného pri pracovnej ceste v trvaní 5 až 12 hodín podľa zákona č. 238/2002 Z. z o cestovných náhradách. Okrem toho zamestnávateľ poskytuje príspevok podľa zákona č. 152/1994 Z. z o sociálnom fonde.
5. Zamestnávateľ poskytne zamestnancovi finančný príspevok v sume uvedenej v § 152 ods. 3 Zákonníka práce, len ak povinnosť zamestnávateľa zabezpečiť zamestnancom stravovanie vylučujú podmienky výkonu práce na pracovisku, alebo ak zamestnávateľ nemôže zabezpečiť stravovanie podľa § 152 ods. 2 Zákonníka práce.
6. Zamestnávateľ môže so súhlasom zástupcov zamestnancov
upraviť podmienky, za ktorých bude zamestnancom poskytovať stravovanie počas prekážok v práci,
rozšíriť okruh fyzických osôb, ktorým zabezpečí stravovanie.
7. Zamestnávateľ sa stará o prehlbovanie kvalifikácie zamestnancov alebo o jej zvyšovanie. Zamestnávateľ prerokuje so zástupcami zamestnancov opatrenia zamerané na starostlivosť o kvalifikáciu zamestnancov, jej prehlbovanie a zvyšovanie.
8. Zamestnávateľ je povinný zaistiť bezpečnú úschovu najmä zvrškov a osobných predmetov, ktoré zamestnanci obvykle nosia do zamestnania. Túto povinnosť má aj voči všetkým ostatným osobám, ak sú pre neho činné na jeho pracoviskách.
9. Zabezpečenie zamestnanca pri dočasnej pracovnej neschopnosti pre chorobu, úraz, pri tehotenstve, materstve a rodičovstve, zabezpečenie zamestnanca v starobe, pri invalidite, čiastočnej invalidite, zabezpečenie pozostalých pri úmrtí zamestnanca a preventívnu a liečebnú starostlivosť upravujú osobitné predpisy.
10. Ak sa zamestnanec vráti do práce po skončení výkonu verejnej funkcie alebo činnosti pre odborovú organizáciu, po školení alebo po skončení zdokonaľovacej služby, mimoriadnej služby a civilnej služby vykonávanej namiesto zdokonaľovacej služby alebo zamestnankyňa (zamestnanec) po skončení materskej dovolenky alebo rodičovskej dovolenky (§ 166 ods. 1 Zákonníka práce), alebo ak sa zamestnanec vráti do práce po skončení dočasnej pracovnej neschopnosti alebo karantény (karanténneho opatrenia), je zamestnávateľ povinný zaradiť ich na ich pôvodnú prácu a pracovisko. Ak to nie je možné preto, že táto práca sa nevykonáva alebo pracovisko je zrušené, musí ich zamestnávateľ zaradiť na inú prácu zodpovedajúcu pracovnej zmluve.
11. Za nosenie vyšších obnosov peňazí, tzn. Nad 33,3 EUR/ Sk 1000/,– a za peniaze vyberané pedagogickým zamestnancom od žiakov na rôzne účely, nenesie zamestnávateľ v prípade ich straty alebo odcudzenia zodpovednosť. Túto má len do vyššie uvedenej čiastky a v prípade, že tieto hodnoty si zamestnanec uloží v školskom trezore.
1. Zamestnávateľ je povinný utvárať priaznivé podmienky na všestranný rozvoj telesných a duševných schopností mladistvých zamestnancov aj osobitnou úpravou ich pracovných podmienok a dodržiavať všetky ustanovenia právnych predpisov, ktoré zakazujú, prípadne obmedzujú niektoré druhy prác, zákaz práce nadčas, práce v noci a pracovnej pohotovosti mladistvých zamestnancov a dodržiavať ustanovenie § 176 Zákonníka práce o vykonávaní vstupných a iných lekárskych vyšetrení. Mladiství zamestnanci sú povinní podrobiť sa určeným lekárskym vyšetreniam. Uzavieranie a skončenie pracovného pomeru mladistvých zamestnancov sa riadi ustanovením § 172 až 175 Zákonníka práce.
2. Zamestnávateľ je povinný viesť evidenciu mladistvých zamestnancov, ktorých zamestnáva v pracovnom pomere. Evidencia obsahuje aj dátum narodenia mladistvých zamestnancov.
1. Zamestnávateľ vykonáva hodnotenie PZ a OZ jedenkrát ročne, najneskôr do konca
školského roku, t.j. do 31.8. kalendárneho roka.
2. Hodnotí sa len PZ, s výnimkou začínajúceho PZ, ktorý u zamestnávateľa odpracoval
celý školský rok, resp. bol v pracovnom pomere počas školského roka minimálne v čase
vyučovania, t.j. od 1.9. do 30.6. kalendárneho roka.
3. Hodnotí sa len OZ, s výnimkou začínajúceho OZ, ktorý u zamestnávateľa odpracoval
celý predchádzajúci kalendárny rok.
4. Odseky 2 a 3 sa vzťahujú aj na ženy na materskej dovolenke a ženy, príp. mužov na
rodičovskej dovolenke.
5. Hodnotiacim obdobím je obdobie od 1.9. do 31.8. kalendárneho roka
6. PZ a OZ hodnotí
a) uvádzajúci PZ a uvádzajúci OZ začínajúceho PZ a začínajúceho OZ
b) riaditeľ školy alebo riaditeľ školského zariadenia vedúcich zamestnancov
a zamestnancov v jeho priamej riadiacej pôsobnosti
c) vedúci PZ a vedúci OZ pedagogických a odborných zamestnancov, ktorých priamo
d) riaditeľa školy a riaditeľa školského zariadenia orgán, ktorý ho do funkcie
vymenoval (starosta obce, primátor mesta, predseda samosprávneho kraja alebo
prednosta krajského školského úradu, príp. ním poverený vedúci zamestnanec).
7. V súlade s § 52 ods. 1 zákona č. 317/2009 Z. z. zamestnávateľ hodnotí
- vytváranie podmienok na dosahovanie primeraných výchovnovzdelávacích
výsledkov žiakov
- rozvíjanie kľúčových kompetencií u žiakov, napr. vyššej úrovne poznávania
žiakov, logického myslenia, kritického myslenia, analytického myslenia a tvorivosti
- prínos pre zamestnávateľa- propagácia a prezentácia zamestnávateľa na verejnosti,
- vzdelávanie žiakov so špeciálnymi výchovnovzdelávacími potrebami v školskej integrácii
- iniciovanie a podieľanie sa na zavádzaní zmien alebo inovácií do výchovnovzdelávacieho
d) mieru osvojenia si a využívanie profesijných kompetencií PZ alebo OZ
- rozpoznanie individuálnych výchovnovzdelávacích potrieb žiakov
5vzdelávania
8. U vedúcich PZ a OZ je možné hodnotiť aj
- kvalitu, náročnosť a rozsah riadiacej práce
- ovládanie a uplatňovanie všeobecne záväzných právnych predpisov v praxi s dôrazom
na predpisy platné pre rezort školstva
- využívanie pridelených finančných prostriedkov a finančných prostriedkov získaných
- dodržiavanie školského vzdelávacieho programu, školského výchovného programu
- manažérske zručnosti (starostlivosť o budovu, vybavenie školy, vytváranie podmienok
pre zamestnancov).
9. Uvedené zásady a kritériá hodnotenia sú vzorové, ktoré si zamestnávateľ upraví
v pracovnom poriadku školy a školského zariadenia na vlastné podmienky.
10. O hodnotení vyhotoví zamestnávateľ písomný záznam, ktorého vzor tvorí prílohu č. 1
tohto pracovného poriadku. Záznam sa vyhotovuje v troch exemplároch, z ktorých jeden
dostane zamestnanec, jeden hodnotiteľ a jeden sa založí do osobného spisu zamestnanca.
11. Jednotlivé kritériá zamestnávateľ hodnotí počtom bodov v rozpätí od 0 do 5 s pridelením
nasledujúceho slovného hodnotenia k jednotlivému počtu bodov
a) 0 bodov – nevyhovujúco
b) 1 bod – čiastočne vyhovujúco
c) 2 body – štandardne
d) 4 body – veľmi dobre
e) 5 body– mimoriadne dobre
12. Celkový výsledok hodnotenia je závislý od celkového počtu získaných bodov
zamestnancom v závislosti od počtu všetkých kritérií stanovených zamestnávateľom, pričom
záver hodnotenia zamestnávateľ určí slovne nasledovným spôsobom
a) 0%-10% - z celkového možných bodov hodnotenia - nevyhovujúce výsledky
b) 11%-30% - z celkového možných bodov hodnotenia - čiastočne vyhovujúce výsledky
c) 31%-60% - z celkového možných bodov hodnotenia -štandardné výsledky
d) 61%-90% - z celkového možných bodov hodnotenia -veľmi dobré výsledky
e) 91ˇ%-100% - z celkového možných bodov hodnotenia - mimoriadne dobré výsledky.
JEDENÁSTA ČAASŤ
1. Zamestnávateľ je povinný zabezpečiť zamestnanom také pracovné podmienky, aby mohli riadne plniť svoje pracovné úlohy bez ohrozenia života, zdravia a majetku. Ak zamestnávateľ zistí závady, je povinný urobiť opatrenia na ich odstránenie. Riaditeľ školy alebo školského zariadenia sústavne kontroluje, či zamestnanci plnia svoje pracovné úlohy tak, aby nedochádzalo ku škodám.
2. Zamestnanec je povinný počínať si tak, aby nedochádzalo k ohrozeniu života, zdravia a poškodeniu majetku alebo k jeho zničeniu, ani k bezdôvodnému obohateniu.
3. Ak hrozí škoda, zamestnanec je povinný na ňu upozorniť vedúceho zamestnanca. Ak je na odvrátenie škody hroziacej zamestnávateľovi neodkladne potrebný zákrok, je povinný zakročiť. Túto povinnosť nemá, ak mu v tom bránia dôležité okolnosti alebo ak by tým vystavil vážnemu ohrozeniu seba alebo ostatných zamestnancov, alebo blízke osoby. Ak zamestnanec zistí, že nemá utvorené potrebné pracovné podmienky, je povinný oznámiť to vedúcemu zamestnancovi.
1. Zamestnanec zodpovedá zamestnávateľovi za škodu, ktorú mu spôsobil zavineným porušením povinností pri plnení pracovných úloh alebo v priamej súvislosti s nimi. Zamestnávateľ je povinný preukázať zamestnancovo zavinenie okrem prípadov uvedených v § 182 a § 185 ZP.
2. Zamestnanec zodpovedá aj za škodu, ktorú spôsobil úmyselným konaním proti dobrým mravom.
3. Okrem všeobecnej zodpovednosti zodpovedá zamestnanec za
schodok na zverených hodnotách, ktoré je zamestnanec povinný vyúčtovať
(§182 – 184 ZP),
stratu zverených predmetov (§185 ZP).
4. Zamestnávateľ môže požadovať od zamestnanca náhradu škody, za ktorú mu zamestnanec zodpovedá. Požadovanú náhradu škody určí zamestnávateľ. Zamestnávateľ prerokuje požadovanú náhradu škody so zamestnancom a oznámi mu ju najneskôr do jedného mesiaca odo dňa, keď sa zistilo, že škoda vznikla a že za ňu zamestnanec zodpovedá.
5. Ak zamestnanec uzná záväzok nahradiť škodu v určenej sume a ak s ním zamestnávateľ dohodne spôsob náhrady, je zamestnávateľ povinný uzatvoriť dohodu písomne, inak je dohoda neplatná. Osobitná písomná dohoda nie je potrebná, ak škoda už bola uhradená.
6. Požadovanú náhradu škody a obsah dohody o spôsobe jej úhrady, s výnimkou náhrady škody spôsobenej vyrobením nepodarku alebo nepresahujúcej 33,3 EURÁ/1000 Sk/, je zamestnávateľ povinný vopred prerokovať so zástupcami zamestnancov.
7. Od zamestnanca, ktorý vedome neupozornil vedúceho zamestnanca na hroziacu škodu alebo proti nej nezakročil, hoci by sa tým zabránilo bezprostrednému vzniku škody, môže zamestnávateľ požadovať, aby prispel na úhradu škody v rozsahu primeranom okolnostiam prípadu, ak ju nemožno uhradiť inak. Pritom sa prihliadne najmä na to, čo bránilo splneniu povinnosti. Náhrada škody nesmie presiahnuť sumu rovnajúcu sa štvornásobku jeho priemerného mesačného zárobku.
8. Zamestnanec nezodpovedá za škodu, ktorú spôsobil pri odvracaní škody hroziacej zamestnávateľovi alebo nebezpečenstva priamo ohrozujúceho život alebo zdravie , ak tento stav sám úmyselne nevyvolal a ak si pritom počínal spôsobom primeraným okolnostiam.
9. Náhradu škody spôsobenej z nedbanlivosti môže zamestnávateľ určiť nižšou sumou, ako
je skutočná škoda alebo ako je štvornásobok funkčného platu alebo priemerného mesačného
zárobku zamestnanca. Ak skutočná škoda spôsobená z nedbanlivosti je nižšia ako jeden
funkčný plat alebo priemerný mesačný zárobok zamestnanca, suma náhrady škody musí byť
najmenej jedna tretina skutočnej škody. Ak skutočná škoda spôsobená z nedbanlivosti je
vyššia ako štvornásobok funkčného alebo priemerného mesačného zárobku zamestnanca,
suma náhrady škody musí byť najmenej jeden funkčný plat alebo priemerný zárobok
zamestnanca (§ 13a ods. 2 zákona č. 552/2003 Z. z.).
10. Ak zamestnanec uhradil aspoň dve tretiny určenej sumy náhrady škody, môže
zamestnávateľ upustiť od vymáhania zvyšnej sumy náhrady škody. To neplatí, ak ide
o zodpovednosť zamestnanca za schodok na zverených hodnotách, ktoré je zamestnanec
povinný vyúčtovať, a o zodpovednosť zamestnanca za stratu zverených predmetov, alebo ak
bola škoda spôsobená úmyselne alebo pod vplyvom alkoholu alebo po požití omamnej látky
alebo psychotropnej látky.
1. Zamestnávateľ má
všeobecnú zodpovednosť za škodu (§ 192 ZP)
zodpovednosť za škodu na odložených veciach (§ 193 ZP)
zodpovednosť pri odvracaní škody (§ 194 ZP)
zodpovednosť za škodu pri pracovnom úraze a pri chorobe z povolania ( § 195 - § 198 ZP).
2. Zamestnávateľ zodpovedá zamestnancovi za škodu, ktorá vznikla zamestnancovi porušením právnych povinností alebo úmyselným konaním proti dobrým mravom pri plnení pracovných úloh alebo v priamej súvislosti s ním.
3. Zamestnávateľ zodpovedá zamestnancovi aj za škodu, ktorú mu spôsobili porušením právnych povinností v rámci plnenia úloh zamestnávateľa zamestnanci konajúci v jeho mene.
4. Zamestnávateľ nezodpovedá zamestnancovi za škodu na motorovom vozidle, vlastnom náradí, vlastnom zariadení a vlastných predmetoch potrebných na výkon práce, ktoré použil pri plnení pracovných úloh alebo v priamej súvislosti s ním bez písomného súhlasu zamestnávateľa.
5. Zamestnávateľ je povinný nahradiť zamestnancovi skutočnú škodu, a to v peniazoch, ak škodu neodstráni uvedením do predchádzajúceho stavu. Ak ide o inú škodu na zdraví ako z dôvodu pracovného úrazu alebo choroby z povolania, platia pre spôsob a rozsah jej náhrady ustanovenia o pracovných úrazoch s tým obmedzením, že jednorázové odškodnenie pozostalým nepatrí.
6. Pri určení škody na veci sa vychádza z ceny veci v čase poškodenia.
7. Ak zamestnávateľ preukáže, že škodu zavinil aj poškodený zamestnanec, jeho zodpovednosť sa pomerne obmedzí. Pri zodpovednosti za škodu pri pracovných úrazoch a pri chorobách z povolania sa postupuje podľa § 196 Zákonníka práce.
8 Postup zamestnávateľa a jeho zamestnancov vo veci zodpovednosti za škody spôsobené zamestnávateľom, zamestnancom a vo veci predchádzania a náhrady škôd sa riadi ustanoveniami § 177 až § 222 Zákonníka práce.
9. Zodpovednosť žiakov škôl a školských zariadení za škodu upravuje § 214 Zákonníka práce.
1. Zamestnávateľ môže na plnenie svojich úloh alebo na zabezpečenie svojich potrieb výnimočne uzatvárať s fyzickými osobami dohody o prácach vykonávaných mimo pracovného pomeru a to:
ak ide o prácu, ktorá je vymedzená výsledkom (dohoda o vykonaní práce) alebo ak ide o príležitostnú činnosť vymedzenú druhom práce (dohoda o pracovnej činnosti, dohoda o brigádnickej práci študentov).
Na pracovnoprávny vzťah založený dohodami o prácach vykonávaných mimo pracovného pomeru sa vzťahujú ustanovenia prvej časti Zákonníka práce.
2. Zamestnávateľ je povinný
a) viesť evidenciu uzatvorených dohôd o prácach vykonávaných mimo pracovného
pomeru v poradí, v akom boli uzatvorené,
b) viesť evidenciu pracovného času zamestnancov, ktorí vykonávajú prácu na základe
dohody o brigádnickej práci študentov a dohody o pracovnej činnosti,
c) prihlásiť zamestnanca vykonávajúceho práce na základe dohôd o prácach
vykonávaných mimo pracovného pomeru do registra poistencov a sporiteľov
starobného dôchodkového sporenia na účely úrazového poistenia a na účely zákona č.
82/2005 Z. z. o nelegálnej práci a nelegálnom zamestnávaní a o zmene a doplnení
niektorých zákonov v znení neskorších predpisov najneskôr jeden deň pred začatím
výkonu práce; odhlásiť uvedeného zamestnanca z registra poistencov a sporiteľov
starobného dôchodkového sporenia najneskôr v deň nasledujúci po skončení
pracovnoprávneho vzťahu a zrušiť prihlásenie do registra poistencov a sporiteľov
starobného dôchodkového sporenia, ak pracovnoprávny vzťah podľa Zákonníka práce
nevznikol, a oznámiť zmeny v údajoch uvedených v § 232 ods. 2 písm. a) a b) zákona
č. 461/2003 Z. z. o sociálnom poistení v znení neskorších predpisov.
3. Ďalšie povinnosti zamestnávateľa, ktoré sa vzťahujú na uzatvorené dohody sú stanovené v
§ 224 ods. 2 a 3 Zákonníka práce.
4. Povinnosti zamestnancov, ktorí vykonávajú práce na základe uzatvorených dohôd sú
stanovené v § 224 ods. 1 Zákonníka práce.
5. Ustanovenia druhej časti Zákonníka práce, týkajúce sa pracovného pomeru, nemožno ani
podporne použiť vo vzťahu k zamestnancom pracujúcim na základe dohôd o prácach
vykonávaných mimo pracovného pomeru. Nároky vyplývajúce z tretej časti Zákonníka práce,
napr. nárok na dovolenku, náhradu platu pri prekážkach v práci a pod., môžu vzniknúť len
vtedy, ak to bude dohodnuté v dohode. Tieto nároky však nemôžu byť dohodnuté za
výhodnejších podmienok alebo vo väčšom rozsahu ako majú zamestnanci v pracovnom
6. Tieto dohody nemožno uzatvárať na činnosti, ktoré sú predmetom ochrany podľa
7. Spory vyplývajúce z dohôd o prácach vykonávaných mimo pracovného pomeru sa
prejednávajú rovnako ako spory z pracovného pomeru, t. j. spory prejednávajú a rozhodujú o
nich súdy.
I. Dohoda o vykonaní práce ( § 226 ZP)
1.Túto dohodu môže zamestnávateľ uzatvoriť s fyzickou osobou, ak predpokladaný rozsah práce (pracovnej úlohy), na ktorý sa táto dohoda uzatvára, nepresahuje 350 hodín v kalendárnom roku. Do predpokladaného rozsahu práce sa započítava aj práca vykonávaná zamestnancom pre zamestnávateľa na základe inej dohody o vykonaní práce. Dohoda o vykonaní práce sa uzatvára písomne, inak je neplatná.
2.V dohode musí byť vymedzená pracovná úloha, dohodnutá odmena za jej vykonanie, doba, v ktorej sa má pracovná úloha vykonať, a predpokladaný rozsah práce, ak jej rozsah nevyplýva priamo z vymedzenia pracovnej úlohy.
3.Písomná dohoda o vykonaní práce sa uzatvára najneskôr deň pred dňom začatia výkonu práce.
4.Odmena za vykonanie pracovnej úlohy je splatná po dokončení a odovzdaní práce. Medzi účastníkmi možno dohodnúť, že časť odmeny bude splatná už po vykonaní určitej časti pracovnej úlohy. Zamestnávateľ môže odmenu po prerokovaní so zamestnancom primerane znížiť, ak vykonaná práca nezodpovedá dohodnutým podmienkam. Splnenie dohodnutej pracovnej úlohy je súčasne jeden zo spôsobov zániku dohody.
5. Zamestnanci môžu uzatvárať dohody o vykonaní práce aj s viacerými zamestnávateľmi. U každého z nich môžu naplniť ročný limit 350 hodín. Splnením pracovnej úlohy, ktorá je predmetom dohody, vzniká zamestnancovi nárok na dohodnutú odmenu za vykonanú prácu.
II. Dohoda o brigádnickej práci študentov (§ 227 a § 228 ZP)
1. Túto dohodu môže zamestnávateľ uzatvoriť s fyzickou osobou, ktorá má štatút študenta.
2. Na základe tejto dohody nemožno vykonávať prácu v rozsahu prekračujúcom v priemere polovicu určeného týždenného pracovného času, t. j. 20 hodín týždenne pri 40 hodinovom týždennom pracovnom čase, resp. 18,75 hodín týždenne pri 37,5 hodinovom týždennom pracovnom čase. Do tohto rozsahu sa nezapočítava čas pracovnej pohotovosti, za ktorú zamestnancovi nepatrí odmena, a pracovná pohotovosť doma .
3. Dodržiavanie dohodnutého a najviac prípustného rozsahu pracovného času sa posudzuje za celú dobu, na ktorú bola dohoda uzatvorená, najdlhšie však na 12 mesiacov.
4. Za študenta pre tieto účely možno považovať fyzickú osobu, ktorá má pracovnoprávnu subjektivitu a sústavne sa pripravuje na povolanie.
5. Dohoda o brigádnickej práci študentov sa uzatvára písomne, inak je neplatná. V dohode musí byť uvedené: dohodnutá práca, dohodnutá odmena za vykonanú prácu, dohodnutý rozsah pracovného času a doba, na ktorú sa dohoda uzatvára. Jedno vyhotovenie dohody je zamestnávateľ povinný vydať zamestnancovi.
6. Dohoda sa uzatvára na určitú dobu, prípadne na neurčitý čas. V dohode možno dohodnúť spôsob jej zrušenia. Neoddeliteľnou súčasťou dohody je potvrdenie štatútu študenta. Okamžité zrušenie dohody možno dohodnúť len pre prípady, v ktorých možno okamžite skončiť pracovný pomer. Ak spôsob skončenia pracovného pomeru nevyplýva priamo z dohody, možno ju zrušiť dohodou účastníkov k dohodnutému dňu a jednostranne len výpoveďou bez uvedenia dôvodu s 15–dennou výpovednou dobou, ktorá sa začína dňom, v ktorom bola písomná výpoveď doručená.
III. Dohoda o pracovnej činnosti (§ 228 a ZP)
1. Na základe dohody o pracovnej činnosti možno vykonávať pracovnú činnosť v rozsahu najviac 10 hodín týždenne.
2. Dohodu o pracovnej činnosti je zamestnávateľ povinný uzatvoriť písomne, inak je neplatná. Musí byť v nej uvedená dohodnutá práca, dohodnutá odmena za vykonávanú prácu, dohodnutý rozsah pracovného času a doba, na ktorú sa zatvára. Jedno vyhotovenie dohody o pracovnej činnosti je zamestnávateľ povinný vydať zamestnancovi.
3. Dohoda o pracovnej činnosti sa uzatvára na určitú dobu alebo na neurčitý čas. V dohode možno dohodnúť spôsob je skončenia. Okamžité skončenie dohody možno dohodnúť len na prípady, v ktorých možno okamžite skončiť pracovný pomer. Ak spôsob skončenia nevyplýva priamo z uzatvorenej dohody, možno ju skončiť dohodou účastníkov k dohodnutému dňu a jednostranne len výpoveďou bez uvedenia dôvodu s 15-dennou výpovednou dobou, ktorá sa začína dňom, v ktorom sa písomná výpoveď doručila.
Sťažnosti, oznámenia a podnety zamestnancov,
pracovné spory, doručovanie
1. Zamestnanec má právo podať zamestnávateľovi sťažnosť v súvislosti s porušením zásady rovnakého zaobchádzania v súlade s § 13, ods. 1 a 2 Zákonníka práce;zamestnávateľ je povinný na sťažnosť zamestnanca bez zbytočného odkladu odpovedať, vykonať nápravu, upustiť od takého konania a odstrániť jeho následky. Postup pri podávaní, prijímaní,
evidovaní, prešetrovaní a písomnom oznámení výsledku prešetrenia sťažnosti alebo
prekontrolovania sťažnosti upravuje zákon č. 9/2010 Z. z. o sťažnostiach.
2. Výkon práv a povinností vyplývajúcich z pracovnoprávnych vzťahov musí byť v súlade s dobrými mravmi. Nikto nesmie tieto práva a povinnosti zneužívať na škodu druhého účastníka pracovnoprávneho vzťahu alebo spoluzamestnancov. Nikto nesmie byť u zamestnávateľa v súvislosti s výkonom pracovnoprávnych vzťahov prenasledovaný ani inak postihovaný za to, že podá na iného zamestnanca alebo zamestnávateľa sťažnosť, žalobu alebo návrh na začatie trestného stíhania.
3. Zamestnanec, ktorý sa domnieva, že jeho práva alebo právom chránené záujmy boli dotknuté nedodržaním podmienok podľa § 13 ods. 3 Zákonníka práce, môže sa obrátiť na súd a domáhať sa právnej ochrany ustanovenej zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).
4. Práva a povinnosti z pracovnoprávnych vzťahov možno zabezpečiť dohodou o zrážkach z platu, ručením alebo zriadením záložného práva.
5. Ak fyzická osoba alebo právnická osoba upozorní zamestnávateľa na porušenie povinnosti alebo obmedzenia zamestnancom podľa zákona o výkone práce vo verejnom záujme, zamestnávateľ je povinný zistiť, či zamestnanec porušil povinnosti alebo obmedzenia, a do 30 dní od prijatia upozornenia oboznámiť túto právnickú osobu alebo fyzickú osobu s výsledkom, ako aj s prijatým opatrením.
6. Zamestnávateľ je povinný konať podľa ods. 5, ak písomné upozornenie je podpísané, je z neho zrejmé, kto ho podáva, akého porušenia povinnosti alebo obmedzenia zamestnanca sa týka vrátane uvedenia skutočností z ktorých možno odvodiť porušenie povinnosti alebo obmedzenia.
7. Spory medzi zamestnancom a zamestnávateľom o nároky z pracovnoprávnych vzťahov prejednávajú a rozhodujú súdy.
8. Písomnosti zamestnávateľa, týkajúce sa vzniku, zmeny a skončenia pracovného pomeru alebo vzniku, zmeny a zániku povinností zamestnanca vyplývajúcich z pracovnej zmluvy musia byť doručené zamestnancovi do vlastných rúk. To platí rovnako o písomnostiach, týkajúcich sa vzniku, zmien a zániku práv a povinností vyplývajúcich z dohody o práci vykonávanej mimo pracovného pomeru. Písomnosti doručuje zamestnávateľ zamestnancovi na pracovisku, v jeho byte alebo kdekoľvek bude zastihnutý. Ak to nie je možné, možno písomnosť doručiť poštou ako doporučenú zásielku.
9. Písomnosti doručované poštou zamestnávateľ zasiela na poslednú adresu zamestnanca, ktorá je mu známa, ako doporučenú zásielku s doručenkou a poznámkou „do vlastných rúk“.
10. Písomnosti zamestnanca týkajúce sa vzniku, zmeny a zániku pracovného pomeru alebo vzniku, zmeny a zániku povinností zamestnanca vyplývajúcich z pracovnej zmluvy alebo z dohody o práci vykonávanej mimo pracovného pomeru, doručuje zamestnanec na pracovisku alebo ako doporučenú zásielku.
11. Povinnosti zamestnávateľa alebo zamestnanca doručiť písomnosť sa splní, len čo zamestnanec alebo zamestnávateľ písomnosť prevezme alebo len čo ju pošta vrátila zamestnávateľovi alebo zamestnancovi ako nedoručiteľnú, alebo ak doručenie písomnosti bolo zmarené konaním alebo opomenutím zamestnanca alebo zamestnávateľa. Účinky doručenia nestanú aj vtedy, ak zamestnanec alebo zamestnávateľ prijatie písomnosti odmietne.
1. Pracovnoprávne vzťahy zamestnancov škôl a školských zariadení sú upravené zákonom č. 552/2003 Z. z. , zákonom č. 553/2003 Z. z. a Zákonníkom práce, s výnimkou ustanovení § 43 ods. 1 písm. d), § 96 ods. 3, § 118 ods. 2 a 3, § 119 ods. 2, § 120 až 124, § 127 ods. 1 až 3, § 128, § 134 a § 135 Zákonníka práce, ktoré sa na týchto zamestnancov nevzťahujú.
2. Pri riešení konkrétnych otázok vyplývajúcich z pracovnoprávnych vzťahov treba postupovať podľa tohoto pracovného poriadku, príslušných ustanovení Zákonníka práce, zákona o výkone práce vo verejnom záujme, zákone o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov, zákona o štátnej správe v školstve a školskej samospráve ako aj z ostatných súvisiacich právnych predpisov.
3. Tento pracovný poriadok, ktorého povinnosť vydania ukladá § 12 zákona č. 552/2003 Z. z. o výkone práce vo verejnom záujme je vydaný po predchádzajúcom oboznámení zamestnancov školy a po predchádzajúcom súhlase zástupcov zamestnancov pri Strednej odbornej škole, Kozmálovská cesta 9, Tlmače. Bude umiestnený na vhodnom mieste a prístupný všetkým zamestnancom školy.
(3) Zamestnávateľom je škola, školské zariadenie alebo zriaďovateľ a zároveň zamestnávateľ,
ktorý zamestnáva zamestnancov zaradených v škole alebo v školskom zariadení bez právnej
subjektivity; zamestnávateľ je povinný vydať pracovný poriadok po predchádzajúcom
súhlase zástupcov zamestnancov, inak je neplatný a zriaďovateľ, ktorý zamestnáva
zamestnancov zaradených v škole alebo v školskom zariadení bez právnej subjektivity je
povinný vydať pracovný poriadok pre týchto zamestnancov po predchádzajúcom súhlase
zástupcov zamestnancov, inak je neplatný.
(4) Zamestnávateľ vydá pracovný poriadok po predchádzajúcom súhlase zástupcov u
zamestnancov v súlade s týmto vzorovým pracovným poriadkom, spracovaný na svoje
konkrétne podmienky a s upravením náležitostí, ktoré musí pracovný poriadok
zamestnávateľa obsahovať podľa Zákonníka práce, zákona č. 552/2003 Z. z., zákona č.
553/2003 Z. z. a zákona č. 317/2009 Z. z., najmä § 2 ods. 8, § 3 ods. 6, § 7 ods. 5 a ods. 7, §
10 ods. 2, § 20 ods. 1 písm. c) zákona č. 553/2003 Z. z., § 5 ods. 1 a § 9 ods. 7 zákona č.
552/2003 Z. z., napr. § 3 ods. 2 a 6, § 32 ods. 3, § 46 ods. 5, § 52 ods. 4 zákona č. 317/2009
Z. z., ďalej vymedzenie dôvodov, ktoré sa považujú u zamestnávateľa za porušenie pracovnej
disciplíny, dôvodov, ktoré sa považujú za menej závažné porušenie pracovnej disciplíny
alebo dôvodov, pre ktoré možno so zamestnancom okamžite skončiť pracovný pomer (§ 63
ods. 1 písm. e), § 63 ods. 3, § 68 ods. 1 písm. b), § 85 ods. 5, § 90 ods. 4, 6, 10, 11, § 76 ods.
2 aods. 6, § 91 ods. 3, 177 ods. 2 Zákonníka práce).
(5) Zamestnávateľ je povinný oboznámiť s pracovným poriadkom všetkých svojich
zamestnancov. Zamestnávateľ umiestni pracovný poriadok na mieste prístupnom všetkým
(6) Zrušuje sa PRACOVNÝ PORIADOK pre pedagogických zamestnancov a ostatných
zamestnancov školy zo dňa 1. februára 2009.
(7) Tento pracovný poriadok nadobúda účinnosť dňom 1. júla2010.
(8). Zmeny a doplnky pracovného poriadku vykonáva riaditeľ školy po predchádzajúcom súhlase zástupcov zamestnancov a prerokovaní so zamestnancami školy.
(9). Tento pracovný poriadok prerokovala ZO OZ PŠaV pri Strednej odbornej škole, Kozmálovská cesta 9, Tlmače a vyjadrila s ním súhlas. Zamestnanci školy s ním boli oboznámení na pracovnej porade konanej dňa 24. júna 2010, čo potvrdili svojim podpisom na prezenčnej listine z porady.
(10). Zrušuje sa pracovný poriadok platný od 01. februára 2009.
(11). Pracovný poriadok nadobúda účinnosť dňom 01. júla 2010, je záväzný pre zamestnávateľa a všetkých zamestnancov školy a platí až do odvolania.
V Tlmačoch, dňa 29. júna 2010
................................................ ...................................
Ing. Jana Mrázová Štefan Pajerský
riaditeľka predseda ZO OZ PšaV
P í s o m n ý z á z n a m
o hodnotení pedagogického/odborného zamestnanca
V súlade s § 52 zákona č. 317/2010 Z. z. o pedagogických zamestnancoch a odborných zamestnancoch a o zmene a doplnení niektorých zákonov a pracovným poriadkom školy vo veci hodnotenia, Vám meno a priezvisko hodnotiteľa, funkcia hodnotiteľa, týmto oznamuje výsledok hodnotenia za obdobie od 01.09.2009 do 31.08.2010.
Pedagogický/Odborný zamestnanec meno a priezvisko zamestnanca, narodený.... , kategória PZ/OZ, zaradený do kariérovej pozície.......... u zamestnávateľa........na základe celkového výsledku hodnotenia
dosahuje uvedie sa slovné hodnotenie dosiahnuté v celkovom výsledku hodnotenia (nevyhovujúce, čiastočne vyhovujúce, štandardné, veľmi dobré alebo mimoriadne dobré)
výsledky pri vykonávaní pracovnej činnosti.
meno a priezvisko hodnotiteľa
funkcia hodnotiteľa (riaditeľ školy, zástupca riaditeľa školy a pod.)
1x zamestnanec
1xosobný spis zamestnanca
1x hodnotiteľ
Rozvrhnutie pracovného času a rozvrh pracovných zmien
Zamestnanci Strednej odbornej školy technickej, Kozmálovská cesta 9, Tlmače pracujú:
v jednozmennom pracovnom režime
vedúci prevádzky/pružný pracovný čas, podľa potrieb zamestnávateľa
informátorka SOŠ
Rozhodnutie pracovného času
Začiatok a koniec pracovného času je v zmysle § 85, § 87 ods. 1 a § 90 a 91 ZP stanovený pre pracovnú dobu 37,5 hodiny týždenne takto:
Článok I.Úsek
(zamestnanci)
(v trvaní 35 min medzi)
Čas na osobnú očistu po skončení práce
Pedagogickí pracovníci – učitelia, majstri OV
6.30 – 14.30
Vedúci prevádzky – kurič
nerovnomerné rozvrhnutie pracovného času podľa podmienok
Upratovačky - škola
Kuchárky/ upratovačky/
06.30 – 14. 30
Informátor v budove
06.30 – 14.30
Inú úpravu pracovného času si v odôvodnených prípadoch môže dojednať zamestnanec so zamestnávateľom na základe písomnej žiadosti.
Evidencia a kontrola pracovného času
Zamestnanci sú povinní zapisovať svoje príchody a odchody z pracoviska v určenom evidenčnom hárku.
Evidenčný hárok príchodu a odchodu zamestnancov, príp. vzdialenia sa z pracoviska zabezpečujú mesačne:
budova SOŠ (učitelia, administr. pracovníci, vedúci prevádzky, správa sietí, upratovačky, kuchárky) = zástupca RŠ, mzdová účtovníčka
budova odborného výcviku –dielňa SOŠ (majstri OV, upratovačka, adm. Pracovníčka, skladníčka) = hlavný majster
- školská jedáleň (kuchárky) = vedúca ŠJ
3. Celkovú evidenciu pracovného času za SOŠ vedie mzdová účtovníčka.
4. Kontrolu dodržiavania pracovného času vykonávajú priebežne a náhodne:
a. RŠ
b. ZRŠ
c. hlavný majster
d. vedúca ŠJ
1. Táto príloha je súčasťou pracovného poriadku SOŠt Tlmače. Bola prerokovaná so zástupcami ZO OZ PŠaV pri Strednej odbornej škole, Kozmálovská cesta 9, Tlmače dňa 28. júna 2010.
2. Zamestnanci SOŠ Tlmače s ňou boli oboznámení na pracovnej porade školy dňa 24. júna 2010.
3. Táto príloha nadobúda účinnosť dňom nadobudnutia účinnosti pracovného poriadku školy.
Štefan Pajerský Ing. Jana Mrázová
predseda ZO OZ riaditeľka školy
Práca nadčas pre poskytnutie náhradného voľna
Všeobecné ustanovenia pre čerpanie NV
Práca nadčas je práca vykonávaná zamestnancom školy na príkaz vedúceho zamestnanca alebo s jeho súhlasom nad určený týždenný pracovný čas.......... (článok 15 ods. 1 pracovného poriadku školy), u pedagogických zamestnancov práca vykonávaná nad základný úväzok stanovený osobitným predpisom.
V období, keď si pedagogický zamestnanec bude čerpať náhradné voľno, sa jeho základný úväzok stanovený osobitným predpisom znižuje o počet hodín rovnajúci sa hodinám nadčasovej práce, za ktoré si toto voľno čerpá (usmernenie MŠ SR č. 1544/1995 – 131 v znení doplnkov k práci nadčas a poskytovaniu náhradného voľna za prácu nadčas zamestnancom škôl). Takýmto spôsobom sa pedagogickým zamestnancom poskytuje náhradné voľno aj v čase vedľajších a letných prázdnin (čl. 15, ods. 10 PP školy).
Náhradné voľno za prácu nadčas si môžu zamestnanci SOŠt Tlmače uplatniť v čase školských prázdnin, pokiaľ im riaditeľ školy neumožní čerpanie náhradného voľna v inom termíne.
Náhradné voľno za aktivity uvedené v čl. 2 si zamestnanec čerpá prednostne počas jesenných, vianočných, polročných a veľkonočných prázdnin.
Na čerpanie jedného (1) dňa náhradného voľna musí zamestnanec odpracovať minimálne sedem celá päť (5) hodín práce nadčas.
Zamestnanci si príslušné aktivity oprávňujúce vznik nadčasovej práce pre čerpanie NV evidujú v evidencii mesačnej dochádzky.
Po skončení mesiaca riaditeľ školy odsúhlasí evidenciu nadčasovej práce a čerpania NV a následne zapíše údaje do celoročného prehľadu čerpania NV. Tento prehľad bude k dispozícii na nástenke v informačnej miestnosti školy.
V prípade nezrovnalostí sa evidencia nadčasovej práce pre čerpanie NV upresní vzájomnou konzultáciou riaditeľa školy a príslušného zamestnanca, pričom tento musí preukázateľným spôsobom doložiť rozsah ním vykonanej nadčasovej práce.
V prípade čerpania NV počas prázdnin je zamestnanec povinný vypísať si žiadanku o náhradné voľno, na ktorej bude uvedený druh aktivity, za ktorú chce čerpať NV, dať ju podpísať riaditeľovi školy a odovzdať ZRŠ z dôvodu zabezpečenia suplovania za chýbajúceho zamestnanca.
Evidenciu nadčasovej práce pre čerpanie NV nepedagogických zamestnancov odsúhlasuje ZRŠ, pod ktorého riadenie títo zamestnanci patria.
Čerpanie NV neplatí pre riaditeľa školy a ostatných riadiacich poracovníkov.
Aktivity uvedený v čl. 2 tejto prílohy vykonávané v pracovnej dobe sa nepočítajú za prácu nadčas a preto sa pre čerpanie NV nezahŕňajú.
Táto príloha je súčasťou pracovného poriadku SOŠt Tlmače. Bola prerokovaná so zástupcami ZO OZ PŠaV pri SOŠt Tlmače dňa 28. júna 2010.
Zamestnanci SOŠt Tlmače s ňou boli oboznámení na pracovnej porade školy dňa 24. júna 2010.
Táto príloha nadobúda účinnosť dňom 01. júla 2010
Zavinené porušenie povinností uvedených v čl. 9 – 11 pracovného poriadku vrátane základných povinností podľa § 81 a § 82 Zákonníka práce sa považuje za porušenie pracovnej disciplíny.
Za závažné porušenie pracovnej disciplíny sa považuje najmä:
a) neospravedlnená neprítomnosť v práci,
b) majetkové a morálne delikty na pracovisku,
c) vedomé nerešpektovanie príkazu nadriadeného vedúceho, pokiaľ nejde o príkaz, ktorý je v rozpore s právnymi predpismi,
d) prijímanie úplatkov,
e) ak zamestnanec nastúpil do práce alebo vykonával prácu zjavne pod vplyvom požitia alkoholu, omamných alebo psychotropných látok. Priamy nadriadený zamestnanec je v takomto prípade oprávnený dať pokyn, aby sa zamestnanec podrobil vyšetreniu na zistenie či je zamestnanec pod vplyvom alkoholu, omamných alebo psychotropných látok. Odmietnutie podrobiť sa vyšetreniu sa rovnako považuje za závažné porušenie pracovnej disciplíny;
f) ak zamestnanec porušením pracovných povinností alebo porušením mlčanlivosti o skutočnostiach, ktoré sú spojené s výkonom práce a ktoré v záujme zamestnávateľa nemožno oznamovať iným osobám spôsobil zamestnávateľovi škodu,
g) ak zamestnanec vedome spôsobil inému zamestnancovi ublíženie na zdraví alebo mu úmyselné spôsobil inú závažnejšiu škodu.
h) bezdôvodné skrátenie vyučovacej hodiny a opustenie triedy, resp. školy, pričom túto skutočnosť neoznámi svojmu priamemu nadriadenému, resp. riaditeľovi školy (čl. 9, ods. 1 písm. b) pracovného poriadku školy).
Pri menej závažnom porušení pracovnej disciplíny príslušný vedúci písomne upozorní zamestnanca na možnosť výpovede, v súvislosti s porušením pracovnej disciplíny. Návrh na ďalší postup voči zamestnancovi prerokuje riaditeľom školy.
Spôsob riešenia porušenia pracovnej disciplíny v súlade s príslušným ustanovením Zákonníka práce navrhne oprávnený vedúci zamestnanec a spolu s vyjadrením zamestnanca postúpi na rozhodnutie riaditeľovi školy.
Dôvody, pre ktoré je možné so zamestnancom školy okamžite skončiť pracovný pomer.
Okamžite skončiť pracovný pomer môže zamestnávateľ so zamestnancom podľa § 59 ods. 1 písm. c ZP v súčinnosti s § 68 ZP.
Dôvody, pre ktoré zamestnávateľ môže okamžite skončiť pracovný pomer, sú tieto:
ak zamestnanec bol právoplatne odsúdený pre úmyselný trestný čin,
porušil závažným spôsobom pracovnú disciplínu, konkrétne:
požil na pracovisku v pracovnej dobe alkohol, drogy alebo iné návykové látky,
pracoval pod vplyvom alkoholu, drog, resp. iných návykových látok,
fyzicky napadol žiaka, kolegu (kolegyňu) a vedúceho zamestnanca,
dopustil sa krádeže na majetku školy, resp. majetku žiakov a svojich kolegov,
ohrozil život a zdravie žiakov a zamestnancov školy,
poškodil alebo zničil majetok školy závažným spôsobom, vo veľkom rozsahu a úmyselným konaním,
spôsobil škodu zamestnávateľovi úmyselným konaním,
bezdôvodne sa obohatil na úkor zamestnávateľa úmyselným konaním.
Zamestnávateľ môže okamžite skončiť pracovný pomer iba v lehote dvoch (2) mesiacov odo dňa, keď sa o dôvode na okamžité skončenie dozvedel, najneskôr však do jedného (1) roka odo dňa, keď tento dôvod vznikol.
Ďalšie ustanovenia okamžitého skončenia pracovného pomeru rieši ZP. (§ 68 – 70)
Táto príloha je nedeliteľnou súčasťou pracovného poriadku SOŠ Tlmače. Bola prerokovaná so zástupcami zamestnancov dňa 28. januára 2009.
S touto prílohou boli oboznámení zamestnanci školy na pracovnej porade konanej dňa
26. januára 2009.
Táto príloha nadobúda účinnosť spolu s nadobudnutím účinnosti pracovného poriadku školy.